Fijat Krajsler automobili Srbija - Blic Online\nOvo su 15 najvećih izvoznika u Srbiji\nVrednost izvoza 15 najvećih kompanija - izvoznika u Srbiji za 11 meseci prošle godine dostigao je 4,1 milijardu evra.\nPetnaest najvećih domaćih izvoznika prodalo je na stranim tržištima u periodu januar-avgust 2018. godine proizvode u vrednosti 2,9 milijardi evra.\nIzvoz 15 najvećih za pet meseci dostigao 1,9 milijardi evra \nUkupna vrednost izvoza 15 najvećih srpskih izvoznika u periodu januar-maj ove godine iznosila je 1,9 milijardi evra, pri čemu čelna pozicija i dalje pripada kompaniji Fijat Krajsler Automobili Srbija (FCA).\n"DAN D" Prvi čovek "Fijat Krajslera" govori o petogodišnjim planovima\nSerđo Markione, izvršni direktor "Fijat Krajslera" danas bi trebalo kako je najavljivano da predstavi petogodišnji plan poslovanja, ovog sedmog u svetu proizvođača automobila. Očekuje se da će posle njegove najave bord direktora razraditi plan poslovanja po fabrikama ko će, šta i koliko ubuduće proizvoditi.\nMarković: Fabrika "Manjeti", koja u Kragujevcu pravi delove, postaje deo "Fijata"\nFabrika "Manjeti Mareli PCMA", koja u Kragujevcu, proizvodi branike za "fijat 500L", od 1. maja, postaće deo grupacije "Fijat Krajsler automobili", kaže za Tanjug Zoran Marković iz Samostalnog sindikata kragujevačke fabrike Fijat Krajsler automobili (FCA).\nSprema se NOVI MODEL "FIJATA", evo kako će se zvati i kako će izgledati\nKompanija "Fijat Krajsler" uskoro treba da lansira naslednika "grande punta", a on bi mogao da se proizvodi u Kragujevcu.\nDA LI ĆE "HJUNDAI" U KRAGUJEVAC? "Fijat krajsler" pregovara sa Južnokorejcima\nKragujevački “fijat 500L” jedan je od modela koji su posebno interesantni južnokorejskoj korporaciji.\nKinezi žele da proizvode "džipove" u kragujevačkom "Fijatu"?\nKineski “Grejt Vol motor” zainteresovan je za kragujevačku fabriku "Fijat Krajsler automobili.\nObustavljena proizvodnja i u kooperantskim fabrikama "Fijata"\nZbog generalnog štrajka u fabrici "Fijat Krajsler automobili Srbija" u Kragujevcu, najveći broj "Fijatovih" kooperanata koji rade u tom gradu obustavio je proizvodnju.\nŠTRAJK U FIJATU Radnici obustavili rad jutros od šest sati\nU fabrici Fijat Krajsler automobili Srbija (FCA) u Kragujevcu jutros u 6.00 sati počeo je štrajk, rekao je predsednik Samostalnog sindikata Zoran Marković. On je naveo da radnici štrajkuju obustavom rada na svojim radnim mestima.\nFijat, Hestil i Tigar - lideri izvoza u prva četiri meseca\nFijat-Krajsler Automobili Srbija, železara Hestil Srbija i Tigar tajers iz Pirota na čelu su liste 15 najvećih srpskih izvoznika u prva četiri meseca 2017, pri čemu se izvoz železare, kako je danas objavilo Ministarstvo finansija, više nego udvostručio u odnosu na isti lanjski period.\nSAD sada tuže Fijat Krajsler za varanje sa emisijom gasova\nAmerička vlada optužila je Fijat Krajsler da nije prijavio softver ugrađen u neka od svojih dizel vozila koji im omogućava da emitiju više zagađujućih izduvnih gasova nego što je dopušteno američkim zakonom.\nMinistarstvo finansija: "Fijat Krajsler automobili Srbija" i dalje najveći srpski izvoznik\nUkupna vrednost izvoza 15 najvećih izvoznika u prva četiri meseca ove godine iznosila je 1,25 milijardi evra, a najveći izvoznik iz Srbije i dalje je kragujevačka kompanija "Fijat Krajsler Automobili Srbija" (FCA), a slede je Tigar Tajers iz Pirota i smederevska Železara, objavilo je Ministarstvo finansija.\nBlina: Pratimo pregovore o izvozu fijata 500L u Rusiju\nGeneralna direktorka Fijat Krajsler automobili Srbija (FCA Srbija) Silvija Verneti Blina izjavila je da u toj kompaniji pomno prate, ali da ne učestvuju u pregovorima ruskih i srpskih zvaničnika o najavljenom povlašćenom izvozu modela "fijat 500L" u Rusiju.


Radonjić: Ispod svakog nivoa;Jovanović: Naša dobra utakmica\nTanjug 12. juna 2022. 15:43\nBEOGRAD – Trener košarkaša Crvene zvezde Dejan Radonjić izjavio je da je nezadovoljan igrom svog tima na drugom meču polufinala plej-ofa Superlige protiv ekipe Mege.\nMega je danas na svom terenu pobedila sa 77:70 i izjednačila na 1:1 u polufinalnoj seriji.\n„Čestitke Megi na pobedi i sjajnoj igri. Bili su bolji od nas, igrali su sa većom energijom, ogromnom željom, koja je bila očigledna od samog starta. Nekih par minuta u prvom delu utakmice su izgledala korektno sa naše strane, ostalo je bilo apsolutno ispod svakog nivoa, izgledali smo kao ekipa koja nije došla da igra ovaj meč. Očekujem da odnos bude drugačiji i da kroz to pokažemo i kvalitet i da opravdamo to što smo favoriti“, rekao je Radonjić posle utakmice.\nTrener Mege Vladimir Jovanović je istakao da je njegova ekipa zaslužila da produži polufinalnu seriju.\n„Bilo nam je mnogo teško i veoma važno da spremimo ovu utakmicu. Čestitao sam igračima u svlačionici, jer mislim da smo zaista zaslužili da produžimo ovu polufinalnu seriju, ne zbog zalaganja na ovoj utakmici posebno u drugom poluvremenu, već zbog cele sezone. Ovi momci su pre svega jako pošteni i mladi i naporno su radili ovih 10 meseci. Drago mi je, pre svega, zbog njih, što će ova serija imati i majstoricu“, rekao je Jovanović.\n„Mi smo promenom odbrane, ali pre svega načinom na koji smo pristupili energetski na oba koša, napravili veliku promenu u odnosu snaga i uveli utakmicu u egal. Oni su imali problem na našu zonsku odbranu, ali smo mi sa mnogo većom agilnošću odradili taj skok u napadu. U odbrani smo odigrali daleko agresivnije i mislim da smo zasluženo slavili. Drago mi je što smo mi kao tim i klub ovako dobrom utakmicom pokazali da smo veoma ozbiljno shvatili ovu polufinalnu seriju“, izjavio je trener Mege.\nMajstorica će biti odigrana u utorak, 14. juna, u dvorani „Aleksandar Nikolić“.\nPobednik ovog duela igraće u finalu protiv FMP-a, pošto je Partizan odustao od nastupa u Superligi Srbije.\nIš Smit prešao u Denver, igraće za 13. NBA klub u karijeri\nFonjini o Nadalu: Prestanite da verujete u sve sto procitate\nNemanja Nedović se vraća u Crvenu zvezdu?\nKirjos: Nadal i ja cemo odigrati najgledaniji mec u istoriji\nNik Kirjos: Nadal i ja ćemo odigrati najgledaniji meč u…\nBalkanski Barbarijansi igraju protiv ragbista Kembridža u…


Predsednica Osmani: Pravosudne i istražne institucije trebalo bi hitno da tretiraju slučaj - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani: Pravosudne i istražne institucije trebalo bi hitno da tretiraju slučaj\nPredsednica Republike Kosovo Vjosa Osmani je u pratnji zamenice premijera Donike Gërvalla i ministra odbrane Armenda Mehaja posetila otrovane građane koji se leče u Centru za porodičnu medicinu u Dečanima.\nPredsednica Osmani poželela je brz oporavak otrovanima, tražeći hitno rasvetljenje uzroka koji su izazvali trovanje građana.\nOna je istakla da su zajedno sa Vladom Kosova spremni da daju maksimum kako bi se u Dečanima prevazišla ova situacija.\n„I danas tokom posete ministra Vitije, ponovo je potvrđeno da će Vlada Kosova preduzeti sve mere kako bi ovaj centar bio snabdeven dovoljnim lekovima za lečenje ovog stanja naših građana. Iz ostalih sektora koji imaju veze sa istragom ovog slučaja preduzimaju se svi neophodni koraci“, istakla je predsednica Osmani.\nPrema predsednici Osmani pravosudne, a posebno istražne institucije ovaj slučaj moraju hitno tretirati, jer ovo stanje ima veze sa javnim zdravljem građana. „Kao institucije, zajedno sa zamenicom premijera Vlade Kosova pružile smo našu podršku. Pružale smo podršku opštini za sve što joj je neophodno, a posebno GCPM-u kako bi se suočio sa ovom situacijom. U međuvremenu se nadamo da će građani pogođeni trovanjem prevazići što pre ovo stanje“, rekla je predsednica Osmani.\nZamenica premijera Gërvalla je takođe istakla da će sve odgovorne institucije, obuhvatajući i bezbednosne, biti na raspolaganju kako bi što pre vratile opštinu Dečani u normalnost.\nPredsednik opštine Dečani Bashkim Ramosaj, nakon što je obavestio o opštem stanju, kao i o problemima sa kojima se suočavaju, zahvalio se predsednici Osmani koja ga je pozvala i koja mu je dala podršku još prvog dana kada su se pojavila trovanja. On je izrazio nadu da će uz pomoć centralnih institucija, stanje sa kojim se suočava ova opština, prevazići.\nČetvrtak / 23.06.2022\nPredsednica Osmani u Briselu: Kosovo je spremno, došlo je vreme za smele odluke EU\nPonedeljak / 20.06.2022\nGovor predsednice Osmani na Konferenciji o Izveštaju istraživanja „Pol i odnosi moći“\nGovor predsednice Osmani na Regionalnoj konferenciji „Regionalna saradnja i Zelena agenda za Zapadni Balkan“


Sanda Rašković Ivić o okupljanju opozicije\nBy GLAS RAZUMA on 13/05/2018\nPotpredsednica Narodne stranke Sanda Rašković Ivić izjavila je u Kruševcu da se ta stranka zalaže za jedinstven nastup i okupljanje opozicije u celoj Srbiji, jer je to jedini način da se uspešno suprotstavi “nakaradnoj i estradnoj vlasti Srpske napredne stranke i Aleksandra Vučića”.\n“Svesni smo da ne možemo da se ovom Golijatu suprotstavimo sami, kako u Kruševcu, tako i u celoj Srbiji, i svi u opoziciji moramo biti lišeni sujeta i kompleksa”, rekla je Sanda Rašković Ivić na Osnivačkoj skupštini Gradskog odbora Narodne stranke u Kruševcu.\nRašković Ivić je članovima Narodne stranke u Kruševcu čestitala na hrabrosti jer su se odlučili na opoziciono delovanje u “Vučić-Gašićevom” gradu, gde “jedan čovek u ime neprikosnovenog gospodara Srbije drži apsolutno sve”.\n“Pokazali ste ljubav prema Srbiji. Teško je voleti Vučića i Srbiju istovremeno, budući da Vučić čini sve što Srbiji čini loše. Dokazali ste da mislite svojom glavom i da ne pristajete na nagodbu sa režimom i prevazišli ste strah čija setva neprekidno traje od kada su Vučić i SNS došli na vlast”, rekla je ona.\nZa predsednika Gradskog odbora Narodne stranke u Kruševcu izabran je dosadašnji poverenik Dejan Stevanović, a za potpredsednika Vladan Mitić.\nNa skupu, održanom u hotelu “Dabi”, govorili su i članovi Predsedništva Narodne stranke Dijana Vukomanović i Aleksandar Babić, kao i predsednik Izvršnog odbora Narodne stranke Vladimir Dobrosavljević.


Velika akcija policije - uhapšeno 20 osoba, medju kojima i pet policajaca - Infobrif\nObjavljeno 16.11.2018. u 15:28\nBEOGRAD – Policija je u saradnji sa Poreskom policijom i nadležnim tužilaštvima u više odvojenih akcija uhapsila 20 osoba, medju kojima i pet policajaca, i podnela krivične prijave protiv još 15 osoba zbog sumnje da su od 2013. godine oštetili državni budžet, Republički fond PIO i druga pravna lica za oko milion evra, saopštio je danas MUP.\nOsumnjičeni su za primanje i davanje mita, trgovinu uticajem, zloupotrebu službenog položaja, zloupotrebu položaja odgovornog lica, prevaru u privrednom poslovanju, falsifikovanje isprave, nedozvoljen promet akciznih proizvoda, neovlašćeno bavljenje odredjenom delatnošću, navodjenje na overavanje neistinitog sadržaja, falsifikovanje službene isprave i poresku utaju.\nMedju uhapšenima su D.V., rukovodilac u inspekciji rada u Zaječaru, policajac iz Vrbasa S.M. koji je osumnjičene za prodaju droge obaveštavao o kretanju policijskih patrola kao i policajac D.L. iz Sremske Mitrovice koji je osumnjičen da je neovlašćenim licima saopštavao podatke iz službene evidencije i zahtevao iznos od 2.500 evra kako bi ubrzao postupak ekstradicije.\nUhapšeni su i saobraćajni policajci Policijske stanice Arandjelovac S.A., D.V. i M.M. (1990) zbog sumnje da su od septembra izvršili više krivičnih dela primanja mita tako što su od vozača koji su počinili saobraćajne prekršaje zahtevali i uzimali novac u vrednosti od oko 50.000 dinara kako ne bi preduzeli službene mere i radnje u cilju sankcionisanja izvršenih prekršaja.\nPolicija je u Požarevcu uhapsila radnika gradskog Doma zdravlja M.O. i podnela krivičnu prijavu protiv 48-godišnje lekarke u toj zdravstvenoj ustanovi zbog sumnje da su od 1. do 25. avgusta na osnovu lažnih recepata podigli 90 kutija leka „buprenorfin“ u Apotekarskoj ustanovi Požarevac čime je Republički fond PIO oštećen za 129.555 dinara.\nAkcije na suzbijanju finansijskog kriminala i korupcije sprovedene su u prethodna tri dana na teritoriji Novog Sada, Čačka, Jagodine, Pančeva, Zrenjanina, Zaječara, Sremske Mitrovice, Vrbasa, Arandjelovca, Smedereva i Požarevca.\nApokalipsa u Kaliforniji: Pustoš nakon najsmrtonosnijeg požara u SAD(FOTO+VIDEO)


Pregled dana - Srbija U20 u polufinalu! - Meridianbet Vesti\nSportske vesti dana Author:\tgrujanac - 14/06/2015\nPregled dana – Srbija U20 u polufinalu!\nPregled dana počinjemo informacijom da je Srbija u polufinalu Svetskog U20 prvenstva u koje su se plasirali posle boljeg izvođenja jedanaesteraca protiv reprezentacije SAD. U regularnom toku i produžecima nije bilo golova, iako je naša reprezentacija imala bolje prilike, a prilikom izvođenja penala heroji su bili golman Rajković sa dve odbrane (mada je i sam šutirao i promašio jedanaesterac) i strelac odlučujućeg gola Maksimović.\nU ostalim četvrtfinalnim mečevima videli smo jedno veliko iznenađenje, Mali je bio bolji od Nemačke posle penala i oni će biti protivnik Srbije u polufinalu. Brazil je savladao Portugal takođe posle penala, a Senegal je bio bolji od Uzbekistana rezultatom 1:0.\nKopa Amerika – Kasno sinoć završen je meč između Argentine i Paragvaja rezultatom 2:2. Argentina je golovima Aguera i Messija iz penala vodila sa 2:0 na poluvremenu i činilo se da će imati lak posao, ali je u drugom poluvremenu Paragvaj zaigrao mnogo bolje i golovima Valdeza i Barriosa izjednačio rezultat. Večeras je Kolumbija poražena od Venecuele sa 0:1, a kasno u noć će biti završen meč između Brazila i Perua.\nDevet mečeva evropskih kvalifikacija je odigrano večeras. Estonija je savladala San Marino sa 2:0, Lihtenštajn i Moldavija su odigrali 1:1, Rusija je nastavila sa lošim rezultatima, poraženi su kod kuće od lidera grupe Austrije sa 0:1, Slovenija i Engleska su odigrale zanimljiv meč koji su gosti dobili sa 2:3, uz dva gola Wilshera i jedan Rooneya, Ukrajina je savladala Luksemburg sa 3:0, Belorusija je poražena od Španije sa 0:1, jedini gol je postigao David Silva, Litvanija je izgubila od Švajcarske sa 1:2, Slovačka je pobedila Makedoniju sa 2:1 i Švedska je bila bolja od Crne Gore sa 3:1.\nU kvalifikacijama za afrički Kup nacija je odigrano 11 mečeva danas. Etiopija je savladala Lesoto sa 2:1, Mozambik je poražen od Ruande sa 0:1, Kamerun je pobedio Mauritaniju sa 1:0, Kongo i Kenija su remizirali 1:1, D.R. Kongo je pobedio Madagaskar sa 2:1, Ekvatorijalna Gvineja i Benin su odigrali 1:1, Niger je savladao Namibiju sa 1:0, Gana je uništila Mauricijus sa 7:1, Togo je pobedio Liberiju sa 2:1, Egipat je savladao Tanzaniju sa 3:0 i Sudan je pobedio Sijera Leone sa 1:0.\nPlejof nekoliko najboljih košarkih liga u Evropi se uskoro završava. U Španiji je Barselona slavila protiv Unikahe sa 77:74 i ukupnim rezultatom 3:2 se plasirala u finale gde ih već čeka Real Madrid.\nU Turskoj, Pinar Karšijaka pobedila Anadolu Efes sa 71:65 i sada vode sa 2:1 u finalnoj seriji.\nU Grčkoj, Olimpijakos je mnogo lakše nego što se očekivalo savladao Panatinaikos sa 93:74 i tako ga počistio u finalu plejofa sa 3:0.\nU Nemačkoj je Brose savladao Bajern sa 91:79 i sada vodi sa 2:1 u finalnoj seriji.\nU Italiji je Ređana savladala Sasari sa 82:63 i tako povela u finalnoj seriji sa 1:0.\nNa evropskom košarkaškom prvenstvu za žene je odigrano osam mečeva večeras: Srbija je savladala Veliku Britaniju sa 76:54, Litvanija je pobedila Švedsku sa 70:68, Italija je pobedila Poljsku sa 66:55, Crna Gora je savladala Ukrajinu sa 84:71, Španija je pobedila Mađarsku sa 69:46, Letonija je pobedila Rusiju sa 68:62, Turska je savladala Grčku sa 61:50 i Francuska je pobedila Rumuniju sa 76:67.\nNekoliko finala ATP i WTA turnira je odigrano danas:\nRafael Nadal osvojio je titulu u Štutgartu pošto je u finalu bio bolji od Viktora Troickog sa 7:6, 6:3.\nNicolas Mahut je osvojio titulu u Hertongenbošu pošto je u finalu bio bolji od Davida Goffina sa 7:6, 6:1. Zanimljivo je da je Mahut osvojio ovaj turnir po drugi put kao kvalifikant, što se nikada pre nije desilo na ATP turu. Ovo je bila njegova treća titula u karijeri, sve tri je osvojio na travi što je zaista uspeh vredan pažnje, imajući u vidu koliko kratko traje sezona na travi.\nNa WTA turniru u Hertongenbošu Camilla Giorgi je savladala Belindu Benčić sa 7:5, 6:3.\nTags:Evropsko prvenstvo, Kopa Amerika, košarka, Kup nacija, kvalifikacije, polufinale, pregled dana, Srbija, Svetsko prvenstvo, Troicki, U20, žene\nAleks Rodrigez i dalje stvara rekorde


Protesti '1 od 5 miliona' u gradovima širom Srbije\nN1info\t05.04.2019 21:00\nU gradovima širom Srbije nastavljeni su protesti pod sloganom "1 od 5 miliona". Protesti se održavaju u Novom Sadu, Nišu, Kruševcu, Valjevu, Kraljevu, Čačku, Leskovcu, Gornjem Milanovcu, Užicu, Šapcu, Požarevcu, Zaječaru, Paraćinu...\nProtest "Jedan od pet miliona" održavaju se 12 put zaredom u Novom Sadu. Najpre je muzičar Marko Šelić Marčelo poveo studente iz kampusa do centra grada, poručivši im da im bez stranačke knjižice malo šta vredi, jer će sutra, kako kaže, šefovi da im budu oni sa lažnim diplomama.\nGlumac Branislav Lečić se u svom govoru u Novom Sadu obratio Zapadu i Evropi, pozivajući ih da poštuju standarde koje su sami postavili i koje sami uživaju.\nLečić je poručio gradjanima okupljenim na 12. protestu "Jedan od pet miliona" u Novom Sadu, da će se 13. aprila u Beogradu dogoditi "narodni i gradjanski otpor diktaturi", jer su se ljudi u Srbiji osvestili i probudili.\n"Ovo je budjenje nove kvalitetne ljudske i humane svesti, taj protest ne može da prestane. Vučić slobodu računa matematički loše, on je prebrojava, sabira i oduzima, a mi je množimo i delimo", rekao je Lečić na protestu.\nOn je upozorio učesnike protesta u Beogradu, koji će biti održan u subotu 6. aprila, da im vlast u Srbiji "postavlja klopke", te da će klopka biti i sutrašnji, kao je rekao, "pohod na Televiziju Pink".\n"Namamljeni su da udju u RTS, i to je velika greška opozicije, nije trebalo da udju institucije. Opozicija ima pravo da na ulicama propoveda slobodarski duh. Dovoljno smo inteligentni kao gradjani da provalimo svaku laž režima. Proradio je Gebels u njima, i pripremaju zamku i sutra kada se krene na Pink. Oni koji budu tamo, neka paze, da medju njima ne bude civila koji su podmetnuti da izazovu haos, i gradjanski rat medju nama koji treba samo vlasti", rekao je Lečić.\nKako je rekao, gradjani na ulicama ne smeju da izgube duh i veru, jer se bore za svoj život.\n"Kakav je to život u poniženju i za onoga ko glasa za SNS po direktivi. Svi ti ljudi su naši ljudi i oni su poniženi i potcenjeni. Šta god da se dogodilo tog 13. aprila, mi ćemo nastaviti da se borimo. Peti oktobar je mrtav, živeo šesti oktobar", rekao je Lečić.\nPozvao je medjunarodnu zajednicu i celu Evropu da ne "okreću glavu od protesta u Srbiji", te da traže od aktuelnih vlasti da poštuju iste standarde koji se primenjuju i u ostalim evropskim državama.\nDramski pisac i bivši upravnik Srpskog narodnog pozorišta Siniša Kovačević, kritikovao je aktuelnu vlast za uništavanje Vojvodine, koju je nazvao "rajem na zemlji", te za rasprodaju vojvodjanske zemlje stranim poljoprivrednim firmama i investitorima.\nKovačević je pručio demonstrantima koji se okupljaju u Novom Sadu na protestima "Jedan od pet miliona" više od tri meseca, da nemaju čega da se boje, jer se bore za svoj grad i svoje živote.\n"Nemate čega da se plašite, nema tog diktatora i te moći koja će mislećem čoveku uterati strah u kosti. Mi smo se ovde okupili samo zbog dve stvari - malo pravde i puno slobode", rekao je Kovačević.\nDemonstranti su nakon govora krenuli u protestnu šetnju koja će se zaustaviti kod radio televizije Vojvodine, kao i svakog petka, kako bi još jednom poslali poruku da je "slobodan javni servis preduslov za medijske, a samim tim i gradjanske slobode".\nSlobodni Dnevnik ispred RTV-a\nSlobodni novosadski Dnevnik održan je večeras treći put ispred zgrade Radio - televizije Vojvodine (RTV) u okviru 12. protesta "Jedan od pet miliona" u Novom Sadu, sa kojeg je poručeno da "novinari moraju uvek ostati moralni".\nNovinarka Gordana Nonin, rekla je kao gošća tog protestnog Dnevnika, da u vremenima u kojima se dešava gradjanska "borba za slobodu i jednakost", novinari posebno treba da vode računa o tome da ostanu moralni i da vrše svoju najvažniju funkciju, a to je da "istinito obaveštavaju gradjane".\n"Novinari treba da prenose gradjanima šta im se dešava u zemlji. Meni je nesvatljivo da mi, novinari koji smo osnivali Nezavisno društvo novinara Vojvodine, ANEM, NUNS i druga respektabilna udruženja, danas gledamo pojedine kolege, koji se raspravljaju sa opozicijom da li su oni u pravu ili ne što predvode proteste", upozorila je Nonin.\nPredsednica Zelene mreže Vojvodine Olivera Radovanović, rekla je pred okupljenima da njena deca i unuci danas više ne žive u Srbiji i da "neće da se vrate, jer im je uskraćen normalan posao i plata".\n"Razumem ih, ovde im je uništena perspektiva. Ja sam postala Sjakp (Skype) baka i Skajp mama. Ja ostajem ovde i boriću se do pobede", poručila je Radovanović.\nGošća slobodnog dnevnika bila je bivša direktorka Zavoda za zaštitu spomenika Donka Stančić, koja je kritikovala urbanistička rešenja aktuelne gradske vlasti u Novom Sadu, koja je nazvala "urbicidom".\nDnevnik je vodio novosadski novinar i bloger Igor Mihaljević.\nDnevnik je zamišljen kao slobodni medijski prostor u kojem svakog petka Mihaljević čita vesti koje nisu objavljene u programu RTV ili su informacije bile nepotpune i nekritičke.\nNakon dnevnika gradjani i veliki broj studenata, završili su protestnu šetnju u centru grada i mirno se razišli, a poslata je i poruka da se svi "masovno okupe u Beogradu na zajedničkom protestu 13. aprila".\nJedan zahtev u Nišu: Kolektivna ostavka državnog rukovodstva\nNa protestu u Nišu nema novih zahteva, zapravo su svi zahtevi svedeni pod jedan jedinstven, a to je kolektivna ostavka sadašnjeg rukovodstva.\nNa 13. protestu u Nišu ponovljen je taj zahtev, okupljeni su rekli da ne žele da šire listu sa lokalnim zahtevima, jer se sve, kako su rekli, svodi na taj jedan - odlazak režima Aleksandra Vučića i njegovih direktora, predsednik upravnih odbora, svih onih koji, kako kažu, predstavljaju ovu vlast.\nViše stotina ljudi i večeras se okupilo na centralnom trgu u gradu na Nišavi. Kolona demonstranata prvi put je išla ka Paliluskoj rampi, jednoj od raskrsnica u Nišu, gde, kako je rečeno, često ne radi postojeća signalizacija.\nNišlijama su se obratili lider Levice Borko Stefanović i Savo Manojlović, predsednik Udruženja za zaštitu zakonitosti i ustavnosti Srbije. Na protestu se govorilo i o neslobodnim medijima, a okupljeni su, zajedno sa predstavnicima lokalne organizacije, zatražili smenu uredništva RTS-a, RTV-a, ali i smenu svih članova REM-a.\nProtest u Vranju: Ko je zapalio pozorište?\nSa jedanaestog protesta "jedan od pet miliona" u Vranju danas je poručeno da u Srbiji institucije ne funkcionišu, tako da je ulica postala institucija, dok vlast svakodnevno daje lažna obećanja i vara gradjane.\nStudent i član glavnog odbora pokreta Dveri Dragan Dželatović pitao je da li je moguće da se ni posle sedam godina, koliko su na vlasti predstavnici aktuelnog režima, ne zna ko je zapalio gradsko pozorište Bora Stanković, i da li je moguće da radovi na njegovoj rekonstrukciji još traju?\nDželatović je rekao da je to tako zato što je "ovaj režim za proteklih sedam godina radio sve osim kulturnog uzdizanja, jer je njima bio potreban svaki šund i svaki kič koji ruši zdrav razum".\nOn je pozvao gradjane Vranja da se pridruže velikom protestu protiv vlasti u Beogradu 13. aprila i rekao da gradjani moraju da znaju i šta da očekuju od te nove vlasti koja će naslediti aktuelnu, navodeći da će pre svega nova vlast morati da sprovede lustraciju, kao i da bude svesna da ukoliko izneveri očekivanja gradjana zbog svake greške uslediće novi protesti.\n"Nemamo takvu gradjansku svest u Srbiji ali je stvaramo. Ova vlast je i ne želeći doprinela da takva gradjanska svest počne da se stvara", kazao je Dželatović.\nNarodni poslanik Demokratske stranke (DS) Dejan Nikolić je rekao da "Srbija ne može da ima budućnost dok su svakodnevna obećanja vlasti laž i prevara", kao ni dok je jedini način da mladi ljudi dobiju posao "da obuku beli šuškavac i da se dokažu u vladajućoj stranci".\nOn je rekao i da se "ljudi okupljaju na ulicama zato što institucije ne funkcionišu, pa je ulica postala institucija", kao i da "gradjani protestuju da bi se izborili za, u Srbiji tako komplikovanu stvar, normalan život".\nNekoliko stotina Vranjanaca je prošetalo centralnim gradskim ulicama, učesnici protesta nisu nosili državne zastave, kako je to u velikom broju bilo uobičajeno prvih nedelja protesta.\nProtest u Subotici: Gotov je!\nUz povike "Gotov je!" i duvanje u pištaljke Subotičani su prošetali centralnim gradskim ulicama učestvujući u devetom protestu "1 od 5 miliona".\nPre šetnje se obratio novinar iz Kikinde Željko Bodrožić je koji je rekao da ljudi na protestima traže slobodne medije, jer je to preduslov za slobodne izbore. Konstatovao je da u Subotici ne postoji nijedan slobodan tradicionalni medij.\nNa desetom po redu protestnom okupljanju u Smederevu na trgu Karađorđev Dud građanima su se obratili predsednik vojnog sindikata Novica Antić, kao i novinar Srđan Škoro.\nMeđu učesnicima su primećeni i članovi vojnog sindikata.\nPotom su građani krenuli u protestnu šetnju glavnom, Karađorđevom ulicom uz uobičajene parole i skandiranja.\nNa 11. građanskom protestu "1 od 5 miliona" pod nazivom "Protest protiv otmičara države" u Požarevcu okupljenim građanima obratio se režiser Boško Savković.\nProtestnom šetnjom građani iskazuju nezadovoljstvo opštim stanjem u državi.\nKruševljani traže ostavku gradonačelnice\nNa Trgu glumaca u Kruševcu na protestu "1 od 5 miliona" i ovog petka okupili su se građani pred kojima su organizatori ponovili zahteve: smena vlasti, ostavke gradonačelnice Jasmine Palurović i gradskih većnika, nadzornog organa JKP "Gradska toplana", umanjenje tri naredna računa za grejanje, bolja bezbednost, kvalitetnija zdravstvena zaštita, pravo na pravovremene i istinite informacije.\nO razlozima zbog kojih učestvuje na protestima govorili su Dejan Stevanović, predsednik Levice Kruševca Ivan Mandić i narodni poslanik doktor Dragan Vesović.\nUčesnici protesta u Kraljevu, kojima se u protesnoj šetnji pridružio gradonačelnik Šapca Nebojša Zelenović, poručili su da vlast ne žele da smene sa ulica već na izborima ali poštenim.\n"Nećemo učestvovati ni na jednim unapred pokradenim izborima, više niko neće učestvovati na lažnim izborima, i to što vi šetate u Kraljevu i što šetaju ljudi u 100 gradova u Srbiji oni šetaju protiv lažnih ljudi, lažnih procesa, lažnih diploma, lažnih biografija i na kraju ovo je jedna antifejk revolucija u kojoj ništa što je lažno neće proći, i zato ćemo pobediti", poručio je Zelenović.\nSergej Trifunović i Boško Obradović u Čačku\nU Čačku je održan dvanaesti protestni skup "Jedan u pet miliona, za Čačak bez straha". Okupljenim građanima kod spomenika vojvodi Stepi Stepanoviću obratili su se Sergej Trifunović, Boško Obradović, Slaviša Ristić i Miroslav Aleksić. Održana je i protestna šetnja centralnim gradskim ulicama.\nProtest je održan i u Gornjem Milanovcu. Nakon obraćanja Vladimira Radosavljevića, potpredsednika sindikata "Sloga" i profesora Saše Milenića, održana je i protestna šetnja centrom grada.\nProtiv aktuelne lokalne i republičke vlasti jedanaesti put protestovali su i Zaječarci. Na skupu "Jedan od pet miliona" zahtevaju da svi lokalni funkcioneri, koji su na vlasti od 2004. godine, podnesu ostavku, da opozicija ne učestvuje u radu gradske skupštine, da se Zorani Mihajlović oduzme zvanje počasne građanke Zaječara. Traže i da mediji, naročito RTS, izveštavaju o protestima. Zahtev je i da se organizuju fer izbori ali i fer uslovi u medijima.\nLekari na protestu u Leskovcu\nI ovog petka na Širokoj čaršiji u Leskovcu okupili su se učesnici protesta "1 od 5 miliona". Pozivaju građane Leskovca da se probude i traže promene u gradu i državi. Na desetim protestima govorili su leskovački lekari, a zahtevi su isti – ostavke gradonačelnika, direktora bolnice, Doma zdravlja, škole "Josif Kostić" koja se renovira godinu i po dana.\nPosle obraćanja demonstranti su krenuli u šetnju glavnim gradskim ulicama.


Vlast netolerantna na performans – CEGAS\nNekoliko aktivista građanskog pokreta URA su 21. februara ispred prostorija Dnevnih novina razbacali više primjeraka tog dnevnika preko kojih su razvukli rolne toalet papira. To su, kako su naveli, učinili zbog izvještavanja tog lista koje su nazvali “zastiđem novinarskog poziva”.\nU ponedjeljak je aktivista Demokratske Crne Gore priveden u centru Danilovgrada dok je na šetalištu nosio transparent sa napisom “Gotov je” sa maskom Anonimusa.\n“Ono što bi svaka demokratska država sigurno trebalo da toleriše jeste to da granica slobode okupljanja i slobode izražavanja mogu da samo u izuzetnim, ali stvarno samo u izuzetnim situacijama trpe određena ograničenja. U konkretnom, bilo koja vrsta performansa ili izražavanja političkog stava kroz performans, čak i kada se to nekome u državi ne dopada, a koji, sa druge strane, ne remeti prava i slobode bilo koga drugoga, trebalo bi da budu od svake vlasti apsolutno tolerisani. Dakle, oni koji se odluče za takvu vrstu iskazivanja političkog stava bi od strane demokratskog sistema trebali da budu apsolutno zaštićeni”, zaključuje Sekulović.\nPrivođenja političkih aktivista zbog iskazivanja stava je pokazatelj slabosti i straha u institucijama sistema, navodi Vuković za RSE.’Govorimo o jednoj politici straha, koju institucije sistema žele da promovišu kao ključnu.’\n“Primjera bunta i posljedično privođenja i hapšenja je zaista mnogo, ne samo u Crnoj Gori, nego i širom regiona i to suštinski govori o jednoj politici straha, koju institucije sistema žele da promovišu kao ključnu. Ta politika straha je obostrana. Institucije sistema, sa jedne strane žele da zastraše građane i da time tu slobodu izražavanja učine manjom i kraćom, pogotovo u onom segmentu koji se tiče kritike sistema. Sa druge strane, govore o suštinskoj impotenciji tih istih institucija, koje se osjećaju uplašeno svaki put kada im se uputi neka kritika”, riječi su Vukovića.\nJedan od aktivista te nevladine organizacije Dejan Milovac prekršajno je kažnjen sa 300 eura zbog performansa iz 2012. godine kada je ispred ulaza u zgradu Ustavnog zalijepio napis “Ustavni sud prve familije”. Žalio se na tu presudu i zanimljivo je da je upravo Ustavni sud ocijenio da Milovac nije narušio ugled tog suda.\n“Smatram da hapšenje i privođenje aktivista predstavlja ograničavanje njihovog prava na slobodno izražavanje koje je garantovano i Ustavom Crne Gore. Svi procesi koji su vođeni protiv MANS-a su bili apsolutno neutemeljeni na upravo tom pravu da svako od nas, bilo da je pripadnik NVO-a ili slobodni građanin ima pravo da iskaže svoj stav o onome što rade institucije ove države”, zaključuje Milovac.\nPreuzeto sa RFE\nZabrane, note i oštra retorika na liniji Beograd-Podgorica-izjava Sergeja Sekulovića za Radio slobodna Evropa (preuzeto sa RFE)\nGrađanska država: utopija ili realnost-Sergej Sekulović-kolumna objavljena u ND Vijesti


U Leskovcu korona odnela još dva života, u Nišu osam - JuGmedia\nPacijentkinja iz Vlasotinca i jedan pacijent iz Leskovca, oboje u 61. godini života, preminuli su od posledica korona virusa u leskovačkoj Kovid bolnici u polsednja 24 sata, a bilo je čak 19 prijema i samo 7 otpusta. Jedan pacijent je upućen na dalje lečenje u Kovid centar Kruševac, na kiseoniku je 154, na respiratorima 7, a dva pacijenta su intubirana.\nUkupno je hospitalizovano 197 pacijenata od kojih je 161 pozitivan na koronu, 23 su negativna, 9 čeka na rezultate testiranja, a četiri pacijenta čekaju testiranje.\nOd ukupnog broja hospitalizovanih 131 pacijent je sa teritorije grada Leskovca, 27 iz Vlasotinca, 24 iz Lebana, 9 iz Bojnika, 3 iz Medveđe, 2 iz Beograda i jedan iz Crne Trave.\nPrema najnovijim informacijama, u poslednja 24 sata u Srbiji je registrovano 3.706 novozaraženih od 13.974 testiranih, a nažalost, korona virus je odneo još 39 života, dok se na respiratorima trenutno nalaze 282 pacijenta.\nU Kovid objektima Kliničkog Centra Niš, preminula su još 8 pacijenata,hospitalizovano je ukupno 322, a kod 277 pacijenata je potvrđeno prisustvo virusa Covid-19.\nI u Kovid bolnici u Kruševcu preminula su osam pacijenata, trenutno je hospitalizovano 338 pacijenata, kod 247 je potvrđeno prisustvo virusa, a od ukupnog broja hospitalizovanih, potvrđenih pacijenata, 21 je priključeno na aparate za veštačku ventilaciju.\nU 3 Kovid bolnice u Zdravstvenom centru Vranje, ukupno je hospitalizovano 176 pacijenata. Kod 164 pacijenta je potvrđeno prisustvo virusa, a među hospitalizovanim pacijentima nema dece zaražene virusom Covid -19.


Američko-evropska inicijativa pozdravljena, ali kosovske takse ostaju problem — Radio Velkaton : Radio Velkaton\n14. Avgusta. 2019. Izdvojeno, Region\nNa poziv KVINT-e Beogradu i Prištini da što je brže moguće obnove dijalog, zvanični Beograd naveo je kako je primio “k znanju” saopštenje KVINT-e, ali i poručio da u njemu za Srbiju postoji nekoliko spornih stvari”, dok je iz Ureda premijera Kosova rečeno kako Kosovo nije ni ometalo dijalog.\nIz Ureda premijera Kosova u ostavci za Radio Slobodna Evropa (RSE) navode da Kosovo nikad nije ometalo dijalog, te da je i “izrazilo spremnost da sedne za pregovarački sto kako bi se postiglo konačno, pravo-obavezujuće rešenje, unutar postojećih granica koje će dovesti do recipročnog priznanja”.\n“Vlada Republike Kosova, konkretno premijer Haradinaj, uvek je radio i bio jasan po pitanju prava Kosova da brani integritet i suverenitet zemlje. Prema tome, odluka o uvođenju takse na proizvode iz Srbije i BiH bila je neophodna i služi zaštiti interesa Kosova od neprijateljskog delovanja i neprestanih pretnji Srbije protiv države i institucija Kosova”, jedino je što stoji u pismenom odgovoru.\nPredsednik Skupštine Kosova Kadri Veselji pozdravio je “napore EU, Nemačke, Velike Britanije, Francuske i Italije na razvoju dijaloga”, uz ocenu da kosovski interesi moraju biti zaštićeni i da to neće moći “bez naših strateških partnera”.\n“Međutim, zahtevamo od EU da spreči finansiranje paralelnih struktura na Kosovu od strane srpske vlade, da zaustavi srpske kolonijalne projekte izgradnjom naselja na severu, da omogući obnovu spaljenih kuća u kojima su Albanci živeli pre 2001. godine, i da se kazne srpski zločinci i silovatelji za zločine počinjene nad nevinim Albancima tokom i posle rata na Kosovu”, poručio je u saopštenju Veselji.\nDirektor kancelarije za Kosovo u Vladi Srbije Marko Đurić je, nedugo nakon što je danas objavljeno saopštenje KVINT-e podržao izjavu da se dijalog treba nastaviti kada se ukinu takse, ali ukazuje “na jasnu tendenciju da se napravi neka vrsta veštačke uravnilovke”.\n“U najnovijem saopštenju KVINT-e, potpuno je jasna tendencija da se na veštački način izjednači nastojanje Prištine da kroz kršenje CEFTA sporazuma, a uvođenje anticivilizacijskih taksi je najdirektnije kršenje i CEFTA sporazuma i drugih međunarodnih sporazuma… sa ponašanjem na koje je Srbija naterana, dakle sprečavanje članstva Kosova u međunarodnim institucijama i borba protiv daljih priznanja država od strane raznih zemalja širom sveta na koje je Srbija naterana, takođe agresivnim spoljno-političkim ponašanjem separatista u Prištini u kome su u prethodnom periodu uživali podršku upravo iz tih zemalja koje su izdale ovo saopštenje”, kazao je Đurić.\n“Tu više nema bilo kakve tajne. Jer ako od Srbije tražite da prestane da lobira za očuvanje svog teritorijalnog integriteta i suverenitet suočena sa zahtevima Prištine za članstvo u međunarodnim organizacijama i suočena sa delovanjem Prištine koja je svih ovih godina radila na priznanju i dovela do priznanja od pojedinih država… onda je potpuno jasno da je za vas željeni ishod tog dijaloga puna emancipacija i puno prihvatanje bez bilo kakvih otpora iz Srbije”, kazao je Đurić.\nĐurić je dodao da je Srbija otvorena za razgovor kada se takse ukinu, sa željom da se pronađe “normalno i racionalno rešenje”.\n“Obnoviti dijalog je moguće samo energičnim radom sa Prištinom i vršenjem pritiska na Prištinu u cilju da se ukinu takse i da se ne dopuste akcije uz promenu snage”, istakao je Bocan-Harčenko dodajući da ne postoji veza između obnavljanja dijaloga i povlačenja priznanja nezavisnosti Kosova.\n“Spremni smo da kroz podršku visokom predstavniku EU povećamo našu ulogu u procesu, ali to ne možemo učiniti sve dok obe strane ne pokažu spremnost na kompromis, uklone prepreke i nastave da razgovaraju. Za Kosovo to znači ukidanje taksi koje je nametnulo Srbiji. Za Srbiju to znači prekid kampanje za povlačenje priznanja nezavisnosti Kosova”, navodi se u zajedničkoj izjavi.\n“Status kvo onemogućava napredak Kosova i Srbije ka članstvu u Evropskoj uniji i jednostavno nije održiv. Nakon godina stagnacije došlo je vreme da se stavi tačka na sukobe iz 90-ih i da se kroz pregovore u duhu dobre volje postigne sporazum prihvatljiv obema stranama koji će obezbediti bezbednu i prosperitetnu budućnost za građane Kosova i Srbije”, navodi se u izjavi.\n“Kada pogledamo prošlonedeljnu izjavu Aleksandra Vučića, ona je ona meni veoma indikativna. On je rekao ‘ne može Srbija da prizna nezavisnost Kosova ukoliko ništa ne dobije’. Prvi put je mogućnost priznanja došla u opticaju od čoveka koji u Srbiji o svemu odlučuje. To su neki nagoveštaji da se dobija nova dinamika, da se stvari ubrzavaju. Amerikanci su najviše zainteresovani za to da se do nekog rešenja dođe pre početka predsedničke kampanje, a Evropljani tek čekaju da se konstituišu institucije posle izbora za Evropski parlament pa da se onda energičnije uključe”, ističe.\n“Bez obzira da li je to po ideji razgraničenja, mislim da bi Amerikanci, ali i Edi Rama, (premijer Albanije) mogli da pritisnu Prištinu da odustane od Haradinajevog čvrstog protivljenja, da bi i Vučić, koji ima jaku opoziciju toj ideji, od crkve pa do javnosti, takođe mogao negde da je progura”, mišljenja je Jakšić.\nKosovo inače čeka sednica o raspuštanju Skupštine Kosova koja je zakaza za 22. avgust, a što bi otvorilo put raspisivanju prevremenih parlamentarnih izbora. Do ovakve situacije je došlo pošto je premijer Kosova Ramuš Haradinaj podneo ostavku19. jula, zbog poziva na razgovor u Specijalni sud u Hagu u svojstvu osumnjičenog za ratne zločine, gde se branio ćutanjem. Za sada, sve partije na Kosovu su se izjasnile da podržavaju izbore.\n“Potom, proces dijaloga treba da vodi premijer u koordinaciji sa predsednikom i uz nadgledanje Skupštine. Dakle, ove tri halke moraju da budu funkcionalne kako bi se krenulo napred. Istina je da se radi o urgentnom pitanju za Kosovo a kako bi se Kosovu otvorila evropska perspektiva, o kojoj se upravo govori u zajedničkoj izjavi”, ističe ona.\n“Suština diskusije je šta su strane spremne da postignu i kolika je cena koja treba da se platiti za postizanje sporazuma”, zaključuje ona.


Kineze zanimaju Telekom, infrastruktura, Železara | Vestinet.rs\nPočetna TEMA DANA\tKineze zanimaju Telekom, infrastruktura, Železara\nKineze zanimaju Telekom, infrastruktura, Železara\nPoseta Kini srpske delegacije na čelu sa premijerom Aleksandrom Vučićem ima veliki politički značaj za našu zemlju, a u ekonomskom smislu bi mogla da donese nove investicije, infrastrukturne projekte i strateška partnerstva, izjavio je danas ekonomski savetnik u Vladi Srbije Vladimir Krulj.\nKrulj je rekao da tokom posete očekuje, primera radi, potpisivanje sporazuma o početku izgradnje i modernizacije pruge Beograd — Budimpešta.\n„Videli smo da je nedavno potpisan i sporazum između Vlade Kine i Vlade Mađarske u vezi sa realizacijom tog izuzetno važnog infrastrukturnog projekta, a gde kineska strana učestvuje u finansiranju“, izjavio je Krulj za Tanjug.\nPrema njegovim rečima, trebalo bi da bude potpisan i memorandum o razumevanju sa kompanijom „Hbis“ iz Habeija, jednom od najvećih svetskih kompanija u ovoj oblasti, koja je pokazala veliko interesovanje za privatizaciju Železare Smederevo.\n„Već izvesno vreme u toku su pregovori sa tom kineskom kompanijom, a sporazum bi mogao da otvori prostor za raspisivanje novog javnog poziva za privatizaciju Železare Smederevo i najzad za pronalaženje partnera za to strateško preduzeće“, rekao je Krulj.\nOn je dodao da će Vučić učestvovati i na Samitu Kine i 16 zemalja našeg regiona, gde će se takođe razgovarati o kineskim investicijama u zemljama Južne i Centralne Evrope.\nOva zvanična poseta će biti prilika da se razgovara i sa mnogim kineskim kompanijama koje su zainteresovane za ekonomsku saradnju sa Srbijom, dodao je Krulj.\nKako je istakao, tokom posete kineskog premijera Li Kećijanga Srbiji, krajem prošle godine, bilo je reči i o zainteresovanosti kineskih kompanija za infrastrukturne projekte u Srbiji, na primer u energetici, za rekonstrukciju termoelektrane „Kolubara“ i izgradnju „Kolubare B“.\nKineskim kreditom se finansira izgradnja novog elektroenergetskog proizvodnog kapaciteta — termoelektrane od 350 megavata u Kostolcu, prvog posle više od 30 godina, podsetio je on.\n„Kineske kompanije su pokazivale interes i za privatizaciju PKB–a. Vidimo da je kineski ’Telekom‘ zainteresovan za privatizaciju ’Telekoma Srbije‘. Naša je želja da privučemo kompanije koje su zainteresovane za ulaganja u hemijski i metalski kompleks“, naveo je Krulj.\nKineske kompanije su izgradile „Pupinov most“ koji spaja Zemun i Borču, a postoji interesovanje kineskih kompanija i za druge slične građevinske projekte.\n„Ne treba zaboraviti ni činjenicu da je Kina u uvozu četvrti po veličini spoljnotrgovinski partner Srbije. Zbog toga ova poseta premijera Vučića ima izuzetan ekonomski značaj za Srbiju“, istakao je on.\nKrulj naglašava da je i politički značaj posete izuzetan, s obzirom na činjenicu da Srbija i Kina imaju izuzetno dobre političke odnose i da Kina kao stalni član Saveta bezbednosti Ujedinjenih nacija podržava Srbiju na međunarodnom planu.\n„Videli smo to i u slučaju Kosova, kao i u slučaju Rezolucije o Srebrenici“, zaključio je Krulj.\nZašto su francuski i američki senator zaobišli odgovor o međusobnom priznanju! A onda je došao Vučić da ih podrži… – VIDEO\nU ovom mestu su najveće plate u Srbiji: Ukrštanje tri auto-puta doneće im još više novca\nRuski ambasador Vučiću preneo poruku od Putina! IZGLEDA DA NEMA NIŠTA OD PRIZNAVANJA KOSOVA!?\nEMANUEL MAKRON PORUČIO MLADIMA IZ SRPSKE NAPREDNE STRANKE: Ako i uđete u EU, nemojte da prođete kao Hrvati!\nAleksandar VučićinfrastrukturaTelekomvestiVladimir Kruljželezara\nRus pri punoj brzini nasukao brod „Lysblink Seaways“ na stenu (VIDEO)\nStrategija za inkluziju Roma od 2015. do 2025 godine


Građani potvrdu o imunizaciji plaćaju 12 maraka Na samoj potvrdi nema nikakvog koda koji bi se eventualno mogao elektronski unijeti u uvezani sistem u evropskim zemljama, kakva je praksa u Evropskoj uniji.\nZa početak imunizacije potrebno je 1,2 miliona doza, koje trenutno niko ne traži U BiH je do sada stiglo nešto više od 140 hiljada doza vakcina. Za početak, treba nam 1,2 miliona\nDOK ČEKAMO VAKCINE\nJesu li zdravstvene ustanove spremne za masovnu imunizaciju građana? Masovna imunizacija trebala bi se odvijati po Planu cijepljenja protiv Covid-19. Ovaj plan Federalna vlada usvojila je u januaru ove godine, uz stručno mišljenje Zavoda za javno zdravstvo Federacije\nBilo je dovoljno okrenuti broj telefona\nKako smo za par sati pronašli milion dostupnih vakcina? Bilo je dovoljno nazvati broj dostupan na web stranici firme koja posluje isključivo preko evropskih banaka najvišeg rejtinga. Odavno je moguće naručiti milion vakcina, sa najviše 15 dana isporuke.


Za nemačko "da" potrebna vidljiva volja za boljim odnosima sa Prištinom\nNemačka delegacija na konferenciji za novinare u Beogradu, 19. mart 2013.\nPreduslov za početak pregovora o pridruživanju Srbije Evropskoj uniji biće "jasno vidljiva volja za pravno obavezujućom normalizacijom odnosa sa Kosovom", poručili su poslanici nemačke vladajuće koalicije CDU/CSU u Beogradu. Nemačko “da” biće ključno za dodeljivanje Srbiji datuma za početak pregovora za članstvo u EU.\nNemačka parlamentarna delegacija iz vladajuće koalicije CDU/CSU prenela je Beogradu šta je nezaobilazan uslov za nemačko „da“ početku pregovora za članstvo Srbije u EU. Andreas Šokenhof, zamenik predsednika poslaničkog kluba nemačke vladajuće partije CDU u Bundestagu kaže da je važno da se vidi "jasna, vidljiva volja" da se odnosi sa Kosovom normalizuju a da se primena takvog sporazuma ne očekuje pre nego što Srbija postane članica EU".\n„Trebalo bi da obe strane budu u mogućnosti da pronađu način da pre početka pregovora o pridruživanju pokažu jasno vidljivu volju da za vreme pregovora o pridruživanju ostvare pravno obavezujuću normalizaciju odnosa. ’Vidljiva volja’ mogla bi biti pokazana tako što bi se dva predsednika ili dvojica premijera izjasnili u pisanoj formi ili usmeno pred kamerama da obe Vlade žele za vreme pregovora o pridruživanju Srbije da na pravno obavezujući način regulišu normalizaciju odnosa“, objasnio je Šokenhof.\nBundestag je spoznao napredak postignut u Srbiji, kažu nemački parlamentarci, a odluku o početku pregovora za pristupanje Srbije EU daće na osnovu izveštaja Evropske komisije koji se očekuje 16. aprila.\nIako su parlamentarci iz redova stranke nemačke kancelarke Angele Merkel pozdravili to što nova Vlada ne samo preduzima velike napore u rešavanju teških pitanja, već i ostvaruje značajan napredak u njihovom sprovođenju, i dalje podsećaju na sedam preduslova iznetih tokom prethodne posete pre pola godine, medju kojima je i ovaj o izražavanju vidljive volje da se odnosi sa Kosovom normalizuju, naglašavajući da oni i dalje ostaju glavni uslovi.\nSa utiskom da mogu da se oslone na ono što najavljuje nova Vlada Srbije iako, kažu, u prošlosti nije uvek bilo tako, Andreas Šokenhof podseća na očekivanja, među kojima su i uklanjanje srpskih paralelnih struktura.\n„Neophodan je početak kontinuiranog razgrađivanja paralelnih srpskih struktura, posebno u sektoru bezbednosti, u pravosuđu i administraciji, koje bi prihvatilo i srpsko stanovništvo na severu Kosova, kao i transparetnost finansijskih davanja iz Srbije“, rekao je Šokenhof.\nDa li je Berlin zadovoljan\nRedovni sastanci premijera Ivice Dačića i Hašima Tačija predstavljaju značajne korake u pravom smeru za normalizaciju odnosa, sastanak predsednika Tomislava Nikolića i Atifete Jahjage još je jedan ohrabrujući singal, ocenili su nemački parlamentarci, ali su isti takav značaj dali i jednom autorskom tekstu premijera Dačića u beogradskim medijima gde je on, između ostalog, napisao da se deset godina lagalo da je Kosovo srpsko.\nIvica Dačić, Ketrin Ešton i Hašim Tači tokom jedne od rundi dijaloga u Briselu\nGrupa nemačkih poslanika boravila je prethodno u Prištini, Mitrovici, ali i na zajedničkim graničnim prelazima. Kažu da su i od Prištine tražili da pokaže spremnost na kompromis, ali da kosovskim vlastima nisu isporučeni uslovi jer pristupni pregovori za Prišrinu još uvek nisu na dnevnom redu.\n"Ako vidimo znake kompromisa u Beogradu, a takve znake ne vidimo u Prištini, to naravno neće uticati na negativan stav prema Beogradu", kaže Šokenhof.\nNo, koliko je bitan za Srbiju izveštaj Evropske komisije o napretku, kao i stav koji će visoka predstavnica Ketrin Ešton preneti Savetu ministara toliko je bitno i nemačko mišljenje.\nNa kraju dijaloga Beograd-Priština može se dogoditi da visoka predstavnica Ketrin Ešton bude zadovoljna rezultatima dijaloga, ali da ne bude zadovoljna Nemačka, ocenjuje dopisnik RSE iz Brisela Rikard Džozviak.\n“Nekoliko nemačkih diplomata sa kojima sam pričao sistematski ponavljaju da paralelne strukture na severu Kosova moraju da se ukinu, a da su oni ti koji određuju šta su sve paralelne institucije. Drugim rečima, ono što tim Ketrin Ešton smatra paralelnim strukturama ne mora se poklopiti sa onim što Nemačka vidi kao paralelne strukture. Dakle, na kraju bi se moglo ispostaviti da čitav taj proces ne kontroliše Ešton nego Berlin, tako da pravo pitanje nije da li je Brisel zadovoljan nego da li je Berlin zadovoljan”, prenosi Džozviak.\nU istom danu kada nemački parlamentarci pakuju kofere pred odlazak iz Srbije i premijer Ivica Dačić se sprema u Brisel gde ga u sredu čeka još jedna dijaloga sa Hašimom Tačijem. Po treći put na njihovom stolu naći će se ovlašćenja koja za zajednicu srpskih opština traži Beograd.


Kapap Krav Maga Srbija - Izraelska borilacka vestina - Kapap Seminar\nKapap savez Srbije sa velikim zadovoljstvom najavljuje održavanje seminarske turneje izraelskog sistema samoodbrane Kapap u tri grada Srbije. Seminari će biti održani u Beogradu, Nišu i Kruševcu 17. i 18. maja a glavni instruktor na seminarima biće bivši instruktor elitne izraelske specijalne jedinice Yamam, Major Avi Nardia. Ovo je sedmi seminar u organizaciji Kapap saveza Srbije na kojem će glavni instruktor biti Avi Nardia.\nMajor Nardia radio je u elitnoj specijalnoj jedinici Yamam poznatoj po izuzetnoj selektivnosti kadrova a posle aktivne službe karijeru je nastavio kao glavni instruktor jedinice. Danas širom sveta podučava elitne protivterorističke jedinice, uključujući i srpsku Žandarmeriju i elitnu Protivterorističku jedinicu MUP-a (PTJ). Identičnu KAPAP obuku samoodbrane prolaze slične jedinice širom sveta uključujući američke Foke, specijalne policijske jedinice za brze reakcije - SWAT, specijalne protivterorističke jedinice italijanskih karabinjera, Kanadske specijalne jedinice i drugi.\nNa seminaru će biti prikazane tehnike samoodbrane koje koriste izraelske specijalne jedinice u borbi prsa u prsa, tehnike razoružavanja hladnog i vatrenog oružja, borbena taktika i tehnike odbrane od više napadača. Kapap se izučava širom sveta i velikom brzinom stiče popularnost kao izraelski sistem samoodbrane koji postaje de-facto sistem borenja najelitnijih vojnih i policijskih jedinica.


Početak/Društvo/Hitna pomoć: Povećan broj pacijenata zbog gripa, ali i padova na ledu\nPetar Veljkovic 16. januara 2019.\nU niškoj Hitnoj pomoći u poslednja 24 sata pregledano je 232 pacijenta. Najveći broj onih koji se javljaju imaju vrlo visoku temperaturu, ali su učestalije i intervencije zbog povreda usled padova na ledu.\n„Od sedam časova jutros, pa do jedanaest, imali smo petoro pacijenata koji su se javili sa povredama zbog padova na ledu. Kod jedne žene koja je pala u centru dijagnostikovan je prelom potkolenice, dok je kod jednog muškarca dijagnostikovana povreda glave“, kažu iz Hitne pomoći.\nOni navode da je od Božića do sada prosek oko sedam do deset pacijenata dnevno koji se jave ovoj ustanovi zbog zadobijenih povreda od padova.\nTakođe, epidemija gripa ne prestaje, te je povećan broj pacijenata koji se javljaju sa izrazito visokom temperaturom, respiratornim infekcijama i simptomima sličnim gripu.\n“Pogotovo u toku noći dolaze nam pacijenti sa izrazito visokim temperaturama ulsed epidemije gripa. Trenutni virus koji vlada dosta narušava imunitet”, rekli su u ovoj ustanovi. „Pacijenti sa temperaturom trebalo bi da unose više tečnosti, tople napitke i da spuštaju telesnu temperaturu ukoliko ona pređe 38 stepeni. Svakako, ukoliko je pojačan kašalj, gušenje i jave se visoke temperature, obavezno se treba obratiti lekaru“.\nGrip Hitna pomoć intervencije padovi


UNICEF Bosnia and Herzegovina - Info centar - SPIS: Održane stručne komunikacijske radionice za članove Opštinskih upravnih odbora\nU sklopu projekta koji finansira EU “Jačanje sistema socijalne zaštite i inkluzije djece u BiH (SPIS)” u aprilu 2012. su održane dvije komunikacijske radionice za članove Općinskih upravnih odbora iz Tešnja, Uskoplja, Posušja, Velike Kladuše, Kupresa, Gacka, Dervente, Čelica, Mrkonjić grada, Prnjavora, te Brčko Distrikta.\nPored toga, predstavnici opština su imali priliku saznati više o strateškom komuniciranju, komunikaciji za razvoj, društvenom marketing, odnosima sa javnošću i medijima, na radionici koju je je organizovao NVO Infohouse u Sarajevu i Laktašima.\nViše od pedeset učesnika komunikacijske radionice je imalo priliku saznati od Aleksandra Hršuma, TV voditelja, Ševke Bajića, stručnjaka za komunikacije i Ninete Popović iz UNICEF-a kako voditi kampanje, šta je razlika između informativnih i kampanja koje imaju za cilj promjenu ponašanja, šta je PR i zašto je važan, koliko je bitna neverbalna komunikacija, kako napraviti dobre štampane materijale, kako treba izgledati, kako govoriti i kako se ponašati u tv emisiji, te kako na najbolji način formulisati izjavu za medije.\nUčesnici seminara su takođe imali mogućnost pitati poznato tv lice praktična pitanja poput: kako „upakovati“ informaciju da bude zanimljiva gledateljima, šta oni smiju tražiti od novinara i medija a šta mediji od njih, te kako pripremiti svoju izjavu. Kroz praktične vježbe sa predavačima učesnici su dobili priliku da razbiju strah od javnog gostovanja na televiziji kao i od otvorenog dijaloga.\nUčesnici treninga su se složili da je ovakva vrsta jačanja komunikacijskih vještina neophodna i više no korisna za svakog stručnjaka zaposlenog u sektoru društvene zaštite.\nSPIS je zajednički projekat Evropske unije i UNICEF-a. Evropska unija finansira ovaj projekat od 2008. godine iz sredstva Instrumenta za pretpristupnu pomoć (IPA) u iznosu od 4,1 miliona eura. Cilj programa je da pomogne u izgradnji sistema koji će osigurati adekvatnu politiku socijalne zaštite te socijalnu zaštitu i inkluziju djece i njihovih porodica.


Upozorenje EU: Nagoveštaj napada na Srbe na Kosovu ili briga zbog inicijative Amerike - Sputnjik Srbija\n06:08 10 Jul 2020\n19:55 01.05.2020 Preuzmite kraći link\nU proteklih mesec dana desilo se više od deset ozbiljnih napada na Srbe na KiM, od paljenja kuća do oružanih pretnji, što se tumači i kao posledica podgrejanih političkih tenzija na Kosovu i Metohiji.\nEU apeluje na nadležne u Prištini da preduzmu akcije kako bi počinioci izgreda bili privedeni pravdi. To je ujedno i jedno od retkih oglašavanja predstavnika međunarodne zajednice i njihovih osuda zbog napada na Srbe. Po istom pitanju oglasile su se i Kancelarija za Kosovo i Metohiju i Srpska lista.\nEU upozorava Srbe dok Amerika vodi proces\nPolitikolog Dragomir Anđelković ne misli da je apel EU nešto posebno, s obzirom na sve što se u južnoj pokrajini dešavalo Srbima, a samo su pojedinci odgovarali i to za neke marginalne slučajeve. Kako naglašava, međunarodne strukture se jesu oglašavale i do sada, ali nikada nisu aktivno delovale.\n„Da li je ovo nagoveštaj da će od sada nešto ozbiljnije da preduzimaju, ili je samo jedno u nizu praznih obraćanja, tek ćemo videti“, napominje naš sagovornik.\nAnđelković ostavlja otvorenu mogućnost da je ovo samo marketing EU pred predstojeće pregovore Beograda i Prištine, odnosno njihov način da pokažu da brinu eto i za Srbe na KiM. Ostaje, takođe, otvorena i mogućnost da je ovo samo deo „takmičenja“ sa Amerikom koje im predstoji, vezano za pregovore.\nGrafit UČK u Orahovcu. Kosovo\n„To da će oni na ovaj način uspešno da pariraju Americi, pod velikim je znakom pitanja, jer su Albanci svakako okrenuti Amerikancima. Oni ne vide u EU preterano ozbiljnog činioca. Njima je Amerika donela to što imaju, a EU je tu samo marginalna.“\nPreti li eskalacija\nNa pitanje da li Srbi treba da se plaše posle novih incidenata i upozorenja EU da će stvari eskalirati, stručnjak za bezbednost Jelena Vukoičić odgovara da je sve moguće, jer na Kosovu ima mnogo onih Albanca koji žele što pre da završe tu takozvanu „kosovsku priču“, zbog odugovlačenja rešenja za Kosovo.\n„Nažalost, ono čega se svi plašimo i što jeste jedna od opcija, jeste strategija u kojoj su se Albanci već više puta oprobali u prošlosti. A to je da pomoću nasilja nad Srbima pritisnu Beograd da bi popustio i pristao na ucene“, objašnjava ona.\nPosle pogroma nad Srbima 2004. godine mi smo, dodaje ona, u konstantom strahu da se tako nešto ne ponovi, a svi znamo da su Albanci apsolutno spremni na jedan takav scenario i to bi uradili ako dobiju zeleno svetlo iz Vašingtona i Brisela.\n„Godinama unazad kosovski problem ne ide na ruku Zapada i Prištine zbog povlačenja velikog broja priznanja i promena na globalnoj mapi. To im stvara dodatnu nervozu i zato, nažalost, mogli bismo da očekujemo i neke scenarije kao iz pogroma iz 2004. godine“, uverena je ona.\nMilan Petrić, takođe, stručnjak za bezbednost, podseća da su svi apeli koji su do sada stizali iz međunarodnih struktura na Kosovu bili u neku ruku „prethodnica“ ili upozorenje na neko dešavanje.\n„Ovo nije prvo upozorenje stranih ambasada. Imali smo svojevremno slučaj Britanije, kada je njihov ambasador u Prištini upozoren na osnovu nezvaničnih izveštaja njihove obaveštajne službe da će biti nekih incidenata i da se osoblje pripazi. Takvih upozorenja u poslednjih godinu dana je bilo više“, kaže on.\nPo njegovim rečima, Kurti je trenutno izvor najvećeg žarišta mogućih protesta, a oni će sigurno biti usmereni i protiv Srba, jer oni nemaju na osnovu čega da naprave sebi politički status, osim da okrive Srbe, iako znamo da Beograd i Srbi na Kosovu imaju apsolutni minimum uticaja na bilo šta.\nSerija napada na srpsku imovinu započela je sredinom aprila paljenjem srpske kuće u selu Manjine Vode kod Obilića, a potom krađom i paljenjem imovine povratnika u selima Novake kod Prizrena i Crkolez kod Istoka, dok je poslednjih nekoliko dana iz više domaćinstava u selu Babin Most kod Obilića za vreme policijskog časa pokradena poljoprivredna mehanizacija.\nIstovremeno je u selu Gojbulja kod Vučitrna zabeleženo nekoliko incidenata. Prvo je grupa od pet punoletnih Albanaca pokušala da obije crkvu i lupala o crkveno zvono, ali su ih u nameri pljačke crkvene imovine sprečili meštani. Drugi incident dogodio kada se ista grupa, pojačana sa još nekolicinom vandala, okupila u školskom dvorištu, počela da lomi stakla i na zidu ispisala grafit UČK, a u nameri da polome i stakla na seoskoj ambulanti, ponovo su ih sprečili meštani.\nSrbi, upozorenje, Kosovo, EU


Šarović: Izvoz piletine značajan napredak ka evropskim standardima\nFoto: N.N. | Šarović: Izvoz piletine značajan napredak ka evropskim standardima\nSrna 03.10.2019 15:27\nSARAJEVO - Izvozom piletine iz BiH u EU biće ostvaren značajan napredak i doprinos u postizanju evropskih standarda i u ovoj oblasti, izjavio je danas ministar spoljne trgovine i ekonomskih odnosa BiH u Savjetu ministara u tehničkom mandatu Mirko Šarović.\n"Na tome smo radili godinama i mjesecima. Već izvozimo 9.000 tona pilećeg mesa u region i sada nam se otvaraju perspektive i za susjedne zemlje koje su u EU, ali i druge evropske zemlje. Ta tržišta nije lako osvojiti, ali BiH je jedna od rijetkih trećih zemalja koja ima dozvolu za izvoz pilećeg mesa i prerađevina od piletine, što joj povećava konkurentnost i kredibilitet uopšte", rekao je Šarović novinarima u Sarajevu.\n"Nažalost, nije, iako o tom zakonu govorimo već tri godine. Republika Srpska dostavila je pozitivno mišljenje u julu ove godine, a posljednje mišljenje Federacije BiH /FBiH/ je iz 2017. godine i ono je negativno", naveo je Šarović.\n"Mi nismo promijenili stav o ANP-u. Ovaj Savjet ministara na isteku mandata neće se baviti ovim pitanjima i to je zadatak novog saziva Savjeta ministara", rekao je Šarović.\n"SDS će uvijek biti dio te većine kako bi spriječio da se Predstavnički dom koristi kao predmet pristiska i ucjene u ovoj aktivnosti u vezi sa formiranjem Savjeta ministara. Mislim da milijarda KM koja čeka na realizaciju zbog toga što je sve to blokirano u Predstavničkom domu zaslužuje da se nađu ta 22 poslanika koji će to da odblokiraju, kao i druge suštinske stvari", rekao je Šarović.


Za više informacija o finansiranju i lizingu, kontakturajte ovlašćenog Opel partnera.\nPotražite najbližeg Opel partnera\nOpelovi modeli za flotnu prodaju\nPronađite odgovarajuće Opel vozilo za specifične potrebe vašeg voznog parka.\nPogledajte novu gamu Opelovih vozila\nNaša flotna vozila pružaju fantastične performanse, kao i vrhunski kvalitet. Kako bi takva i ostala, preporučujemo svim vozačima da povremeno odvezu svoj Opel na proveru. Opelova provera ispravnosti automobila je od naročito velikog značaja neposredno pred smenu godišnjih doba ili pre dužeg putovanja.\nMala i srednja flota / Flote male i srednje veličine\nDa li vaša flota ima 24 vozila ili manje? Iskoristite prednosti kvalitetnih Opelovih vozila po niskim troškovima vlasništva. Tu su i pogodnosti kombinacije lizinga i održavanja vozila po atraktivnim mesečnim ratama.\nObratite se lokalnom ovlašćenom dileru za više informacija o našim povoljnim i fleksibilnim rešenjima za flote male i srednje veličine.\nDa li vaša kompanija ima flotu od 25 ili više vozila? Korporativni klijenti uživaju pogodnosti dugoročnih ugovora i specijalnih uslova. Iskoristite prednosti sigurnog plana za svoju flotu. Naučite pritom da optimizujete troškove upravljanja voznim parkom, da ublažite svoj CO2 otisak i smanjite potrošnju goriva.\nVelike flote Opelovih vozila čekaju brojne prednosti u pogledu troškova vlasništva, pouzdanog servisiranja i transparentnog upravljanja.\nUzbudljivi novi Opelovi modeli poput Opel Insignije i nove Opel Astre predstavljaće odličnu motivaciju za vaše zaposlene.\nDa li imate flotu u 6 ili više evropskih zemalja i želite da iskoristite specijalno prilagođena rešenja za panevropske flote?\nEvropa jeste ujedinjena, ali se zakoni, uredbe, a naročito poreski sistemi još uvek razlikuju od zemlje do zemlje. Opelov evropski tim za flotnu prodaju ima iskustvo i znanje (kao i sjajna vozila) da pomogne internacionalno aktivnim klijentima u vođenju cenovno prihvatljive flote.


Predsednik Saveza antifašista Vojvodine Duško Radosavljević podneo ostavku - Politika - Dnevni list Danas\nPočetna » Politika » Predsednik Saveza antifašista Vojvodine Duško Radosavljević podneo ostavku\nPredsednik Saveza antifašista Vojvodine, Duško Radosavljević, podneo je sinoć neopozivu ostavku na tu funkciju na sednici Predsedništva SAV, nakon što je održao oproštajni govor, saznaje Danas.\n0Piše: M. P. 10. aprila 2019. 12.22 Izmenjeno: 13. aprila 2019. 04.04\nOstavka je podneta usmeno, a narednih dana Radosavljević će je dostaviti i pismenim putem.\nKako nezvanično saznajemo, nakon što je insistirao da se Predsedništvo Saveza antifašista izjasni da li će ta organizacija potpisati načela o formiranju Građanskog fronta i time učestvovati u formiranju novog političkog pokreta, došlo je do preglasavanja, nakon čega je Radosavljević rekao da će Predsedništvu do kraja nedelje pismenim putem dostaviti svoju neopozivu ostavku.\nPojedini članovi Predsedništva bili su protiv toga da SAV ulazi u Građanski front, ukoliko je reč o političkom pokretu koji ce učestvovati na izborima. Oni su smatrali da je antifašizam značajno šira platforma od bilo koje pojedinačne političke opcije i partijske strukture.\nDodali su da principijelno podržavaju borbu za građansku Srbiju, ali ne i ulazak SAV-a u politički pokret, jer bi se partijskim angažmanom kompromitovala dugogodišnja borba Saveza antifašista protivistorijskog revizionizma i za promociju antifašističkih vrednosti. Predsedavanje Savezom antifašista Vojvodine biće dogoreno ubrzo, rečeno je našem listi u SAV.\nDuško Radosavljević, ostavka, Savez antifašista VojvodineNovi Sad


Beograd - Strana 443\nOsim nepristupačnosti nove glavne železničke stanice „Beograd – centar“ odnosno Prokop, i svih problema na koje javnost uporno ukazuje a koje gradske vlasti ignorišu, dodatnu komplikaciju stvara izmeštanje glavne autobuske stanice iz centra grada.\nRešenje za ukidanje koloseka ispod Kalemegdana jeste izgradnja obilaznice Beli Potok – Vinča – Pančevo, koja nije prioritet\nStravična scena na beogradskom dečjem igralištu: Psi u agoniji umirali pred decom\nNa dečjem igralištu u Meštrovićevoj ulici u Beogradu nepoznata osoba bacila je kobasice sa, kako se sumnja, opasnim otrovom "pužomorom" koji je, osim puževa, usmrtio i dva psa koja su stanari okolnih zgrada tu čuvali.\nPrinudna uprava pred vratima zgrada bez domaćina\nUpravnik će biti dodeljen stanarima koji ga još nisu izabrali. – Opštine verovatno neće kažnjavati nesavesne sugrađane bez registrovanih stambenih zajednica\nIdeja je bila da se osim pešačke ćuprije izgrade restorani, sojenice, sportski centar i prateći objekti\nGlavna železnička stanica – narednih dana kao muzej\nPovodom godinu dana rada Vlade Srbije u zgradi Glavne železničke stanice, na kojoj više nema saobraćaja, otvorena je multimedijalna izložba "Nastavljamo da pravimo dobre vesti".\nOdbornici Skupštine grada razmatraće na sutrašnjoj sednici odluku o tome koliko će stanari, koji nisu izabrali upravnika zgrada, ubuduće plaćati profesionalne upravnike. Predlog od 240 do 340 dinara, a na to ide i cena održavanja.\nGlavna železnička stanica otišla u istoriju\nGlavna železnička stanica u Beogradu otišla je u istoriju.\nNovi hit BG uskoro - gondolom preko reke do Ušća\nSkupština grada usvojila je nekoliko planova detaljne regulacije, među kojima i onaj o gondoli koja će povezivati Kalemegdan i Ušće.\nIme firme na ćirilici – jeftiniji zakup poslovnog prostora\nBG: Nikla nova fontana, biće ih još 53\nU rad je puštena fontana i česma koja se nalazi na raskršću ulica Gospodske i Lagumske u pešačkoj zoni centralnog Zemuna.\nBesplatno na sport i koncerte\nJP "Ada Ciganlija" pripremilo veoma bogat program za predstojeću letnju sezonu. Škola plivanja za najmlađe, uz đačku knjižicu, trajaće do kraja avgusta\nDorćol Matine sutra zatvara deo ulica u Starom gradu\nPrvim Dorćol Matineom ovog leta koji će se održati u subotu 23. juna otvara se letnja sezona na Dorćolu.\nbilne padavine u prepodnevnim satima u Beogradu stvorile su probleme koji se rešavaju na Trgu Nikole Pašića, Višnjićkoj ulici, naselju Vojvode Vlahovića, kao i u delovima Mirijeva i isključenju ka Nišu na delu autoputa posle Autokomande, izjavio j...\nNevreme stiglo do Beograda: Potop na ulicama\nDugo najavljivano nevreme sa velikom količinom padavina jutros je zahvatilo i Beograd. Na ulicama gomila vode, otežan saobraćaj.


Završnica prvenstva za rukometaše i "Kup bakarnih dečaka" – RADIO TELEVIZIJA BOR\nZavršnica prvenstva za rukometaše i „Kup bakarnih dečaka“\nBOR – Rukometaši Bora u subotu u 21 sat dočekuju radnički iz Ćuprije u 21. kolu prve lige grupa istok. Ovo je ujedno i poslednja utakmica koju borska ekipa igra pred domaćom publikom ove sezone. Dva kola pre kraja takmičenja rukometaši Bora su u sredini tabele, na šestom mestu sa 15 bodova, četiri manje od petoplasiranog Aleksinca koji ima utakmicu više, dok je radnički treći sa 28 bodova, osam manje od prvoplasirane Jagodine.\nFudbaleri Slatine u 28. kolu Timočke zone dočekuju trećeplasirani Hajduk Veljko iz Negotina. Slatina je sa 34 boda na 11 mestu i osigurala je opstanak u ovom rangu takmičenja, dok su Hajduk Veljku bodovi neophodni kako bi ostao u trci za vrh tabele, s obzirom na to da ima pet bodova manje od Timočanina i tri manje od Timoka koji je na drugom mestu.\nU 27. kolu Okružne lige fudbaleri Bora gostuju ekipi Zlota. Bor je četiri kola pre kraja takmičenja na prvom mestu sa 63 boda, dok je ekipa Zlota šesta sa 42. Borska ekipa je gotovo sigurno obezbedila plasman u Timočku zonu s obzirom na to da drugoplasirana Sloga iz Kobišnice ima pet bodova manje i utakmicu više.\nJuniorska ekipa košarkaškog kluba Bor kao ubedljivo najbolja u regionalnoj ligi jugoistočne Srbije, učestvovaće sutra i prekosutra u Užicu na finalnom turniru juniorskih ekipa koje su prošle sezone imale najbolje rezultate. Borani će se takmičiti sa ekipama Sloboda iz Užica, Star Vojvodina i Zemun. Prošle nedelje u Boru kadetska ekipa na istom takmičenju zauzela je treće mesto.\nFudbalski klub „Mali Bor“ organizuje tokom vikenda drugi međunarodni turnir u fudbalu za dečake rođene između 2008. i 2011. godine. Učešće je potvrdilo više od 60 ekipa. Cilj je i ove godine popularizacija fudbala, promocija grada i omogućavanje dečacima iz Bora da se nadmeću sa vršnjacima iz celog regiona.\nTags: Bor, fudbal, grad bor, košarka, kupa bakarnih dečaka, mali bor, rukometasi\nPrevious Državno prvenstvo za kadetske ekipe rukometašica u Boru\nNext Drugi međunarodni turnir FK „Mali Bor“ u Boru


Republika / Haradinaj: Ukidanjem takse, Kosovo gubi a Vučić dobija\nHaradinaj je u emisiji "Rubikon" na KTV istakao da Kosovo pravi kompromis čiju cenu će platiti sledeće generacije.\n- Ja ne kažem ni Tačiju ni Kurtiju da su izdajnici, naprotiv, ja im kažem da će u nama imati večne saveznike protiv Srbije. Nivo nezavisnosti Kosova je u opadanju i zato je taksa jedina karta u rukama kosovskih institucija. Ako se taksa ukine, čime možemo da uslovimo Srbiju - upitao je Haradinaj.\nPrema njegovim rečima, ukidanjem takse u vreme izbora u Srbiji, pomoćiće se predsedniku Srbije Aleksandru Vučiću.\n- Srbija jača svoj položaj, Kosovo slabi, ukidamo taksu kada Vučić ide na izbore i automatski će dobiti dodatni procenat i neku vrstu trijumfa na štetu Kosova. Ukidanje takse uveliko će oštetiti položaj Kosova i Kurti mora da shvati da ukidanjem takse ide ka samoizolaciji - ocenio je Haradinaj.\nPrema njegovom mišljenju, Kurti je morao da se konsultuje sa Vašingtonom pre nego što je odlučio o pitanju takse.\n- Prvo, Kurti je požurio, jer nije uspeo da postigne dogovor sa Vašingtonom ili sa predstavnikom američkog predsednika kada je doneo odluku da okonča ovo poglavlje. Drugo, lako je podlegao, pre bilo kakvog ozbiljnog pritiska najavio je olakšavanje mera. I treće, Kurti je tim akcijama izolovao sebe i dao predsedniku punu moć - ocenio je Haradinaj.\nDodao je da će njegova stranka podržati ukidanje takse onog trenutka kada Srbija prizna nezavisnost Kosova.\n- Pritisak ne bi trebalo da bude na Kosovu, već na Beogradu - istakao je on i dodao da je taksa osim političkog uticaja imala i ekonomski uticaj.\nSrbija Takse Daut Haradinaj Aleksandar Vučić Kosovo Kosovo i Metohija


Mir, pravda i snažne institucije | NIS\nNIS > Ciljevi održivog razvoja > Mir, pravda i snažne institucije\nNIS se angažuje na unapređivanju zakonske regulative, njenom doslednom sprovođenju i harmonizaciji sa najvišim međunarodnim standardima, želeći da tako doprinese razvoju kulture poslovanja i zaštiti interesa potrošača.\nPromovisati miroljubiva i inkluzivna društva za održivi razvoj, obezbediti pristup pravdi za sve i izgraditi efikasne, pouzdane i inkluzivne institucije na svim nivoima.\nNIS, kao društveno-odgovorna kompanija, koja svoje biznis aktivnosti zasniva na strogom poštovanju zakonitosti, nastoji da pruži svoj puni doprinos unapređivanju zakonske regulative u zemljama u kojima posluje i njenoj harmonizaciji sa međunarodnim standardima. Cilj je stvaranje jednakih uslova za sve učesnike na tržištu, kao i zaštita potrošača kroz regulisanje standarda kvaliteta proizvoda i unapređenje ekoloških aspekata. Tako je NIS u prethodnom periodu bio posvećen unapređivanju propisa koji se tiču obeležavanja i kontrole kvaliteta derivata nafte, čije su izmene doprinele i smanjenju obima sivog tržišta. Obaveza markiranja goriva u Srbiji propisana je Zakonom o energetici, a proces markiranja je bliže uređen Uredbom o obeležavanju derivata nafte. Postupak je uveden radi usaglašavanja sa propisima Evropske unije i radi sprečavanja točenja goriva van registrovanih stanica za snabdevanje gorivom.\nProgram markiranja bezolovnog motornog goriva i dizel motornog goriva započeo je 1. februara 2014. godine, dok je kontrola markera na stanicama za snabdevanje gorivom počela da se primenjuje od 1. avgusta 2014. Sredinom oktobra 2015. markiranje goriva je prošireno i na tečni naftni gas.\nTehnološka priroda kontrole, rezultati provere markera na licu mesta i ovlašćenja Tržišne inspekcije u procesu markiranja, omogućavaju povlačenje spornih derivata u momentu kada se ustanovi da su neispravni, što doprinosi značajnom smanjenju obima nelegalne trgovine u naftnom sektoru.\nPrema informatorima o radu Ministarstva trgovine, turizma i telekomunikacija od 4. februara 2015, 29. januara 2016, 31. januara 2017. i 31. januara 2018. godine, u delovima izveštaja Sektora tržišne inspekcije o kontroli prisustva i koncentracije markera u derivatima nafte, na osnovu izvršenih kontrola uzoraka u periodu 2014-2017. godina, nailazimo na sledeće podatke:\nUvođenjem markiranja i kontrole markera u derivatima, iznosi prikupljenih akciza na naftne derivate su značajno povećani.\nPrema podacima navedenim u Biltenu javnih finansija za mesec decembar 2017. godine, u Konsolidovanom bilansu države ukupni prihodi u budžet Republike Srbije na osnovu akciza na derivate nafte, u periodu od 2014-2017. godine, u milionima dinara iznose:\nTreba napomenuti da pored povećanja naplate akciza, posledično dolazi i do povećanja PDV-a na osnovu povećanja obima trgovine naftnih derivata.\nNIS će i u narednom periodu dati svoj doprinos unapređivanju poslovnog ambijenta u Srbiji i zemljama regiona i ukazivati na neophodnost nesmetane i potpune primene usvojenih propisa.


Jeftini letovi iz Somalije za Austriju - Avionske karte Somalija Austrija - eSky.ba\nLetovi iz Somalije za Austriju\nPretražite letove iz Somalije za Austriju\nProvjerite najbolje ponude letova iz Somalije za Austriju\n✔ Postoje li posebne ponude za letove iz Somalije za Austriju na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Austriju?\n✔ Ako rezerviram let iz Somalije za Austriju, mogu li rezervirati ujedno i smještaj?\n✔ Koje avio-kompanije nude letove iz Somalije za Austriju?\nBudite sigurni, da na eSky.ba ponuda letova iz Somalije za Austriju uključuje ne samo niskotarifne avio-kompanije, već i one koje su specijalizirane za visoki standard.


Sudije Specijalnog suda održale plenarnu sednicu | KoSSev\n"Tokom plenarne sednice sudije su obaveštene o aktivnostima koje je obavio Sekretarijat u protekloj godini kako bi se nastavilo efikasno sprovođenje mandata Specijalizovanih veća. U diskusijama koje su vođene, sudije su se usredsredile na ostvarivanje predstojećih planova" - stoji u saopštenju iz ovog suda.\nNavode i da, u skladu sa Zakonom o Specijalizovanim većima i Specijalizovanom tužilaštvu, sve sudije Specijalizovanih veća koje se nalaze na listi sudija - "ne dobijaju nikakvu novčanu naknadu, niti prinadležnosti na osnovu toga što se nalaze na listi".\nPrethodno je ovaj sud, po prvi put, objavio listu zastupnika za zastupanje osumnjičenih, optuženih i žrtava, ili bilo koje druge osobe koja ima pravo na pravno zastupanje. U međuvremenu Dejvid Švendimen odlazi sa mesta tužioca Specijalnog suda za Kosovo, zbog isteka mandata. Kvaj Hong Ip (Kwai Hong Ip), Švendimenov zamenik, biće vršilac dužnosti tužioca.\nOvaj sud zvanično je spreman za rad od petog jula, ali i dalje nema zvaničnih informacija u javnosti kada bi mogle da budu podignute prve optužnice.


Odlukom disciplinskog sudije regionalnog nadmetanja Saše Pavličića-Bekića deo tribina biće zatvoren za gledaoce na četvrtoj utakmici finala, koja se igra ovog petka (19. april) od 19 sati u hali “Morača”, kao i prethodna.\nDetalj sa trećeg meča finalne serije plej-ofa ABA lige\nPovodom ovakve odluke čelnika ABA lige oglasili su se i čelni ljudi Podgoričana koji se izvinjavaju svojim navijačima zbog novonastale situacije. Saopštenje prenosimo u celosti:\n- Sa velikim žaljenjem vas obaveštavamo da je odlukom ABA lige, zabranjeno prisustvo publike na parketu, duž cele dvorane SC “Morača” kao i na sedištima koja su u prva dva reda tribina, u redovima O i N. Iz tog razloga, za gore pomenuta mesta ulazak u salu će biti omogućen svim vlasnicima godišnjih i dnevnih karata, uz napomenu da im je omogućeno stajanje u dvorani. Budućnost upućuje izvinjenje vlasnicima karata koji zbog pojedinačnih ispada večeras neće biti u mogućnosti da sede na svojim mjestima - navodi se u saopštenju Budućnosti.\nPodsetimo, Zvezda vodi sa 2:1 u finalnoj seriji, nedostaje joj još jedna pobeda za titulu. Ako je ne ostvari u Podgorici ovog petka, o pobedniku ABA lige, ujedno i učesniku narednog izdanja Evrolige, odlučivaće majstorica koja bi se igrala u ponedeljak od 19 sati u beogradskoj hali “Aleksandar Nikolić”, nekadašnjem “Pioniru”.


Projekcije CeMI (uzorak 96,4 odsto): DPS 30 mandata, "Za budućnost Crne Gore" 27 | UdriMuski\n31. 08. 2020 - 08:13\nPredsjednik Crne Gore i Demokratske partije socijalista (DPS) Milo Đukanović rekao je da je na osnovu 90 odsto prebrojanih glasova DPS osvojio oko 145.000 glasova, to jest oko 30 mandata, a da sa svojim "tradicionalnim koalicionim partnerima" ima 40 mandata. Đukanović je najavio da će sačekati zvanične rezultate izbora kako bi se vidjelo koja politička grupacija je osvojila "famozni 41. mandat" i najavio da borba za parlamentarnu većinu i dalje traje.\nGovoreći o rezultatima izbora na osnovu 90 odsto prebrojanog materijala, Đukanović je rekao da takav rezultat znači da je DPS najjača partija u Crnoj Gori i na ovim izborima, "kako u pogledu osvojenih glasova, tako i u pogledu mandata".\n"Zajedno sa tradicionalnim koalicionim partnerima za sada imamo 40 mandata, borba za većinu u parlamentu i dalje traje. Sačekaćemo rezultate Državne izborne komisije i znati šta je naš konačan učinak", kazao je predsednik DPS-a.\n"Sačekaćemo finalno prebrojavanje glasova i zvanične rezultate i kome pripada taj famozni 41. mandat... To predstavlja zakon koji ćemo bezuslovno poštovati", ponovio je Đukanović.\nOn je zahvalio svim građanima Crne Gore na atmosferi tokom izbornog dana i prethodnih dana kampanje, navodeći da je kvalitet politike koju DPS vodi doveo do visokog nivoa političke kulture i tolerancije u društvu.\nĐukanović je dodao da je predizborna kampanja bila regularna, kao i da je sam izborni dan protekao regularno.\nSvim učesnicima izbora čestitao je na ostvarenom rezultatu.\n"Mnogi politički subjekti ostvarili su rezultat koji je vrijedan poštovanja, nove prodore u crnogorskom biračkom tijelu i to DPS uvijek poštuje, pozdravlja i odnosi se prema tome kao autentičnom izrazu demokratske volje građana Crne Gore",istakao je predsednik Crne Gore.\nCentar za monitoring i istraživanje (CeMI) je objavio projekcije rezultata parlamentarnih izbora na 96,4 odsto obrađenog uzorka koje pokazuju da DPS ima 30 mandata, koalicija "Za budućnost Crne Gore" 27, "Mir je naša nacija" 10 mandata, "Crno na bijelo" četiri. Po tri mandata bi imali Socijaldemokrate i Bošnjačka stranka, dva SDP, i po jedan Albanska lista i AK Jednoglasno.\nKako pišu Vijesti, na osnovu 96,4 odsto uzorka, lista "DPS - Odlučno za Crnu Goru Milo Đukanović" ima 35,1 odsto, a koalicija "Za budućnost Crne Gore" 32,6 odsto. Koalicija "Mir je naša nacija" ima 12,5 odsto, "Crno na bijelo" 5,7 odsto, Socijaldemokrate 4,3, Bošnjačka stranka četiri odsto, SDP - Jaka Crna Gora 3,1, Albanska koalicija Jednoglasno 1,1 odsto, Albanska lista 1,3 odsto, HGI 0.2 odsto, a HRS 0,1 odsto.\n"Moguće su još uvek određene promene, ali prilično je jasno da će dve albanske partije dobiti po jedan mandat", kazao je Zlatko Vujović iz CeMi.\nKako stvari sada stoje, SDP ulazi u parlament, "ali postoje šanse da skliznu ispod cenzusa", dodao je on.\n"Međutim, kako trendovi pokazuju, oni će imati parlamentarni status", kazao je Vujović.\nHGI, kako je rekao, ima male šanse da pređe 0,35 odsto i dobije mandat.\nGlasači su na 1.217 biračkih mesta glasali za jednu od 11 izbornih lista.\nPravo glasa imalo je 540.026 građana.


23. July, 18:03\nFond za zaštitu životne sredine FBiH platiće uklanjanje otpada iz Drvara 0 Podijeli Podijeli na facebook Podijeli na twitter Podijeli na viber Pošalji na mail\n28.08.2020. / 17:59\nFond za zaštitu životne sredine Federacije BiH obezbijediće sredstva i angažovati kompaniju koja će ukloniti sumnjivi tekstilni otpad uvezen iz Italije koji je deponovan u Drvaru, rekla je Srni federalni ministar ekologije i turizma Edita Đapo.\n"Mi smo danas na Vladi FBiH predložili da pomognemo inspekciji da se obezbijede finansijska sredstva. Fond za zaštitu okoline će obezbijediti sredstva, angažovati kompaniju koja može da ukloni otpad, a inspekcija treba sve to da nadgleda", rekla je Đapo.\nOna je rekla da će Ministarstvo sudskim putem tražiti vraćanje tih sredstava, te da će, s obzirom na to da Italija suviše sporo reaguje, uputiti žalbu Sekretarijatu Bazelske konvencije.\nĐapo je rekla da u FBiH imaju dvije kompanije koje mogu ukloniti otpad, te da će biti odabrana povoljnija.\n"Znam da su ljudi u Drvaru uznemireni, znam da je teško i načelnici koja se svakodnevno bori sa građanima i mi iz tog razloga sve ovo iradimo, da to bude što prije riješeno", rekla je Đapo.\nMinistar ekologije i turizma FBiH Edita Đapo rekla je Srni početkom avgusta da je federalna inspekcija izdala rješenje firmi "Krom reciklaža" da u roku od mjesec dana tekstilni otpad koji je deponovan u Bihaću, Busovači, Kiseljaku i Grahovu izmjesti na lokaciju Pasijaci i obezbijedi njegovo spaljivanje.\nUpravo gledate Protest ratnih veterana u Banjaluci 0 Video Pre 43 min Nekoliko stotina ratnih veterana Vojske Republike Srpske protestovalo je danas u Banjaluci tražeći posebnu sjednicu...


Željka Cvijanović | Novosti.rs\nDA SE NE DOPUSTI DA SE PONOVE MASOVNA STRADANJA: Cvijanovićeva o formiranju Vojske Republike Srpske\nPREDSEDNICA Republike Srpske Željka Cvijanović istakla je da je formiranje Vojske Republike Srpske bilo istorijski trenutak koji je zahtevao okupljanje i sabornost, te da je to, sigurno, jedan od najvažnijih momenata u procesu samoodbrane naroda koji je u prethodnim ratovima doživeo velika iskušenja i stradanja.\n12. 05. 2022. u 00:31\nCVIJANOVIĆ U GRADIŠKI: Budućnost ne sme biti popločana zaboravom\nPREDSEDNICA Republike Srpske Željka Cvijanović istakla je da je sudbina srpskog stanovništva koje je preživelo egzodus sa područja zapadnoslavonskih opština u hrvatskoj akciji "Bljesak" opomena institucijama Republike Srpske da beskompromisno čuvaju slobodu za koju se narod izborio, kao i da budućnost kojoj se teži nikada ne sme biti popločana zaboravom.\n30. 04. 2022. u 11:44\nZLOČIN BEZ KAZNE: U Gradišci se obeležava 27 godina od egzodusa Srba iz zapadne Slavonije\nU GRADIŠCI će biti obeleženo 27 godina od egzodusa Srba iz zapadne Slavonije u hrvatskoj akciji "Bljesak", u kojoj su poginula 263 lica srpske nacionalnosti, od kojih 107 civila, među kojima 43 žene i 12 dece.\n30. 04. 2022. u 09:13\n"SA BRNABIĆEVOM O ZAJEDNIČKIM PROJEKTIMA": Željka Cvijanović ističe da će se uvek naći način za komunikaciju sa Srbijom\nPREDSEDNIK Republike Srpske Željka Cvijanović izjavila je danas da će se uvek naći način da se sa Srbijom iskomunicira ono što je u interesu Srpske.\n27. 04. 2022. u 18:08\nŽELJKA CVIJANOVIĆ: Jasenovac - da se nikome i nikada ne ponovi\nSVIM žrtvama logora Jasenovac dugujemo pomen i večno sećanje, istakla je predsednica Republike Srpske Željka Cvijanović.\n22. 04. 2022. u 16:35\nLOV NA NEPOSLUŠNE: Iz britanske ambasade su po ko zna koji put progovorili bošnjački političari\nIako radosni zbog sankcija Dodiku i Cvijanovićevoj, u Sarajevu su i iznenađeni, jer na spisku nije čitav politički vrh Srpske\n13. 04. 2022. u 10:13\nCVIJANOVIĆ: Sarajevski političari su navikli da su im stranci kao džuboks\nSARAJEVSKI političari su navikli da su im stranci kao džuboks - ubaciš novčić i onda oni sviraju pesmu koju želiš da slušaš, izjavila je predsednica Srpske Željka Cvijanović, reagujući na zahtev premijera Kantona Sarajevo, Edina Forte, da je Kristijan Šmit smeni.\n12. 04. 2022. u 21:59\nVULIN O SANKCIJAMA DODIKU I CVIJANOVIĆEVOJ: To sa čuvanjem Dejtona ima veze koliko i Izetbegović sa hrišćanskim vrednostima\nMINISTAR unutrašnjih poslova Aleksandar Vulin komentarisao je uvedene sankcije Miloradu Dodiku i Željki Cvijanović od strane Velike Britanije.\n12. 04. 2022. u 09:06\nDODIK PORUČIO: Odbićemo sve programe koje je u RS kreirala Britanija\nSRPSKI član Predsedništva BiH Milorad Dodik najavio je da će Vlada i druge institucije Republike Srpske odbiti sve programe koje je u Srpskoj kreirala Velika Britanija.\n11. 04. 2022. u 23:41\nPIČ UDARIO NA DODIKA I ŽELJKU CVIJANOVIĆ: Želi da usmerava srpske lidere i tvrdi da su na opasnom putu\nSPECIJALNI izaslanik britanskog premijera za Zapadni Balkan Stjuart Pič oglasio se danas povodom uvođenja sankcija Velike Britanije srpskom članu Predsedništva Bosne i Hercegovine Miloradu Dodiku i predsednici Republike Srpske Željki Cvijanović.\n11. 04. 2022. u 22:35\n„BRITANCI SU STARI MANIPULATORI“: Dodik osuo paljbu zbog sankcija\nSRPSKI član Predsedništva BiH i lider SNSD Milorad Dodik rekao je da ga ne brinu mnogo sankcije koje je danas uvela Velika Britanija, te da Velika Britanija nikada nije imala dobre namere prema Srbima i Republici Srpskoj.\n11. 04. 2022. u 16:38\nPRVE BRITANSKE SANKCIJE ZA POLITIČARE U BiH: Evo šta one podrazumevaju\nVLADA Ujedinjenog Kraljevstva je danas objavila informaciju o prvim sankcijama uvedenim u okviru režima za sankcije za Bosnu i Hercegovinu.\n11. 04. 2022. u 15:11\n„BiH ZAROBLJENA MRŽNJOM POLITIČKOG SARAJEVA“: Cvijanovićeva poručila federalnim strankama da „počiste po svom dvorištu“\nPREDSEDNIK Republike Srpske Željka Cvijanović izjavila je da je BiH zarobljena mržnjom političkog Sarajeva.\n08. 04. 2022. u 16:39\nVUČIĆ SE SASTAO SA RUKOVODSTVOM SRPSKE: Dijalog o ključnim pitanjima nastavka saradnje\nPREDSEDNIK Republike Srbije Aleksandar Vučić sastao se danas u Beogradu sa Miloradom Dodikom, srpskim članom Predsedništva BiH, Željkom Cvijanović, predsednicom Republike Srpske i Radovanom Viškovićem, predsednikom Vlade Republike Srpske.\n06. 04. 2022. u 18:16\n„KAPETAN MIŠA“ ANI BRNABIĆ I ŽELJKI CVIJANOVIĆ: Žiri „Media inventa“ iz Novog Sada dodelio tradicionalna priznanja\nPREDSEDNICA Vlade Srbije Ana Brnabić i predsenica Republike Srpske Željka Cvijanović dobitnice su uglednog priznanja „Kapetan Miša Anastasijević“ koje tradicionalno dodeljuje „Media invent d.oo“ iz Novog Sada u okviru svog projekta „Put ka vrhu“.\n05. 04. 2022. u 17:42\nCVIJANOVIĆEVA PORUČILA: MUP može biti ponosan na svoja dostignuća\nPREDSEDNICA Republike Srpske Željka Cvijanović izjavila je danas u Zalužanima da Ministarstvo unutrašnjih poslova /MUP/ Srpske može biti ponosno na svoja dostignuća i na brojne međunarodne akcije u kojima su učestvovali i pokazali se kao važna karika.\n04. 04. 2022. u 14:02\nSTEVANDIĆU SE PRIVIĐA BILJANA PLAVŠIĆ: „Ne znam otkud je došla“\nLIDER Ujedinjene Srpske Nenad Stevandić je govoreći danas na konferenciji zamenio predsednicu Srpske Željku Cvijanović sa Biljanom Plavšić.\n01. 04. 2022. u 16:09\nU IME GRAĐANA SRPSKE: Željka Cvijanović uputila telegram saučešća Vučiću povodom teške rudarske nesreće\nPREDSEDNICA Republike Srpske Željka Cvijanović, povodom teške rudarske nesreće u rudniku mrkog uglja "Soko" kod Sokobanje, uputila je telegram saučešća predsedniku Republike Srbije Aleksandru Vučiću.\n01. 04. 2022. u 11:38\nŽELJKA CVIJANOVIĆ O NATO AGRESIJI: Trajni ožiljak i sramota na obrazu agresora (FOTO)\nPREDSEDNICA Republike Srpske Željka Cvijanović prisustvovala je večeras u Kraljevu obeležavanju Dana sećanja na stradale u NATO agresiji.\n24. 03. 2022. u 23:39\nNE STAVLJAJTE METU NA RS: Predsednica Srpske Željka Cvijanović o porukama iz Skoplja\nPREDSEDNICA Republike Srpske Željka Cvijanović poručila je u petak da ne odobrava da se na Banjaluku stavlja meta. Komentarišući izjavu predsednika Severne Makedonije Steve Pendarovskog "da je u slučaju da Rusija osvoji Ukrajinu Banjaluka 'najranjivija tačka' na Zapadnom Balkanu", Cvijanovićeva kaže da to nije u redu, ni korektno, ni pošteno. Poruku, kaže, ne odobrava i smatra da je ona poslata evropskim partnerima.\n25. 02. 2022. u 21:28\nVUČIĆ URUČIO ORDEN CVIJANOVIĆEVOJ: Srbija je u svakom mestu u Srpskoj\nPREDSEDNICA Republike Srpske Željka Cvijanović odlikovana je danas Ordenom Srbije na lenti povodom Sretenja - Dana državnosti Srbije.\n15. 02. 2022. u 13:55\nŽELJKA CVIJANOVIĆ O VISOKOM ODLIKOVANJU: Srbija i Srpska su neraskidivo vezane, a ovo je posebna Vučićeva poruka\nVELIKA mi je čast što kao predsednik Republike Srpske, upravo u godini kad obeležavamo veliki jubilej - trideset godina njenog postojanja, dobijam ovo visoko odlikovanje, istakla je predsednica Republike Srpske u čast dobijanja ordena povodom Sretenja, Dana državnosti Srbije.\n12. 02. 2022. u 18:42\nŽELJKA CVIJANOVIĆ: Episkop Lavrentije dao je veliki doprinos očuvanju istinskih hrišćanskih vrednosti, vere i tradicije\n23. 01. 2022. u 22:28\nSTVARANJE RS JE ISTORIJSKO DOSTIGNUĆE SRPSKOG NARODA: Uručena odlikovanja povodom Dana Republike Srpske (FOTO)\nPREDSEDNICA Republike Srpske (RS) Željka Cvijanović uručila je danas u Banjaluci ordenje zaslužnim organizacijama i pojedincima koji su ličnim angažovanju doprineli jačanju i afirmaciji RS.\n08. 01. 2022. u 17:44


Svetski AI stručnjaci dolaze 8. novembra u Beograd\nCity.AI je danas jedna od najvećih AI zajednica, prisutna u više od 80 gradova sveta i broji preko 280 lokalnih ambasadora koji rade na demokratizaciji znanja u oblasti AI. Ono što ovu zajednicu izdvaja od ostalih je što zahvaljujući podršci globalne zajednice mnogi svetski stručnjaci u oblasti veštačke inteligencije dolaze na lokalne događaje.\nWONDERLAND AI Summit, nainovativnija AI konferenciju u regionu, održaće se 8. novembra u Beogradu. Cilj je da se u region dovedu svetska poznata imena iz oblasti veštačke inteligencije, zatim da se organizuju različite tehničke i biznis-orijentisane radionice gde sve kompanije, pojedinci će imati prilike da nauče neke novosti u polju AI-a. Na konfrenciji će biti imena iz organizacija kao što su:\nDva istaknuta govornika jesu Christoph Auer Welsbach, Partner u IBM Ventures, jedan od najuticajnijih AI investitora današnjice kao i Julien Merten, Head of Data Science u kompaniji Mercedes Benz.\nUkoliko osećate da će AI kreirati revoluciju i želite da budete na mestu inovacija, WonderlandAI Summit je pravo mesto.


Novo izdanje benda Sweeper na regionalnim MTV sajtovima - Rock SvirkeRock Svirke\nNovi EP grupe Sweeper, izdanje Anamneza, predstavlja 5 novih, modernih i ultra energičnih pesama koje će vas probuditi i pokrenuti. Zvuk benda je evoluirao iz tradicionalnog pank roka, u modernu fuziju panka i metala, sa prepoznatljivim “catchy” vokalima koji karakterišu bend od prvih izdanja do danas.\nOvo je prvo izdanje posle pauze od par godina i albuma Duhovi u Sobi koji je izašao za Multimedia Records/Universal Music.\nPet godina je prošlo, bend je odrastao i sazreo, pa su osim muzike i tekstovi znatno jači i govore o socijalnim i emotivnim problemima mladih ljudi. Sweeper su pre odlaska na odmor bili jedan od koncertno najaktivnijih bendova u zemlji, što će nastaviti u okviru promocije novog izdanja.\nOčekujte ih uskoro i u svom gradu, a do tada uživajte u novom EP-ju, od petka, 20. septembra ekskluzivno na regionalnim MTV sajtovima – Sweeper i Anamneza!


Uspešna humana misija na Delijskom visu\nPočetak/Sport/Uspešna humana misija na Delijskom visu\nFudbalski meč sa humanitarnim karakterom odigran je juče na Delijskom visu a na terenu su se nadmetali najpoznatiji „stari majstori“ ovog zanata. Rezultat je bio u drugom planu, a misija je uspešno ispunjena – prikupljena je pomoć za one kojima je to najpotrebnije.\nVeterani, pojačani mladim snagama i onima koji su još uvek u svetu fudbala, pokazali su juče na stadionu Mašinca svu lepotu ove igre, a osim dobrih poteza, velikih fudbalskih zvezda na terenu i njihovih golova, pokazali su i jednu od najlepših ljudskih osobina – humanost.\nOrganizatori su ovih gestom stavili do znanja da imaju osećaj za druge, naročito za one sa socijalno urgoženim statusom.\n„Ovo je rezultat fudbalske utakmice veterana Niša i beogradskog Palilulca…Blizu 2 tone hrane i hemijskih sredstava za ugrožene Nišlije!“ ponosno ističe jedan od ogranizatora, Bratislav Vučković.\nDodao je da će osim osnovnih životnih namirnica, ugrožene porodice dobiti i pomoć u vidu čiste, potpuno nove garderobe koju su donirali građani i organizatori.\nSve što je prikupljeno biće danas predato Centru za socijalni rad „Sveti Sava“ koji će odrediti koje će porodice dobiti ove donacije.\nVučković kaže da su prezadovoljni odgranizacijom, uspeli su da bez ikakvih ulaganja naprave jednu lepu akciju koja je nastavljena druženjem na Palilulskoj večeri zajedno sa gostima turnira.\nBratislav Vučković Centar za socijalni rad Sveti Sava Delijski Vis humanitarna utakmica


Srbija zemlja partner na Međunarodnom forumu u Moskvi, premijerki uručen poziv - 15.11.2021, Sputnik Srbija\nSrbija zemlja partner na Međunarodnom forumu u Moskvi, premijerki uručen poziv\nPredsednica Vlade Ana Brnabić razgovarala je sa ambasadorom Ruske Federacije Aleksandrom Bocan-Harčenkom o odnosima dve države, partnerstvu i saradnji na... 15.11.2021, Sputnik Srbija\nBocan-Harčenko uručio je predsednici vlade poziv ruskog premijera Mihaila Mišustina za učešće na Međunarodnom eksportnom forumu, koji se 10. decembra održava u Moskvi.On je istakao da će ovogodišnji Forum, na kojem će Srbija učestvovati kao zemlja partner, biti posvećen izvoznicima, ekspertima, zvaničnicima i razvojnim institucijama i aktuelnim pitanjima o mogućnostima povećanja izvoza.Premijerka je zahvalila na pozivu za učešće na ovoj važnoj međunarodnoj platformi i istakla da Srbija pridaje izuzetan značaj unapređenju, kako ekonomskih, tako i sveukupnih odnosa sa Rusijom, kao važnim strateškim i jednom od najznačajnijih ekonomskih partnera Srbije.Kada je reč o aktuelnoj epidemiološkoj situaciji, ambasador Rusije obavestio je predsednicu vlade da je Rusija započela korišćenje nove vakcine protiv virusa kovid 19, „Sputnjik lajt“, u cilju što efikasnije borbe protiv virusa.U svetlu predstojeće posete Moskvi, predsednica vlade i ambasador Rusije zaključili su da tradicionalno partnerstvo i iskrene veze dva naroda predstavljaju obostranu obavezu naših država da budu i dalje posvećene unapređenju i širenju bilateralnih odnosa, kroz susrete zvaničnika na najvišem nivou i građenje partnerskih odnosa, saopštila je Vlada Srbije.\nrusija, srbija, aleksandar bocan-harčenko, ana brnabić, srbija – politika, srbija – ekonomija\n© Sputnik / Lola ĐorđevićAleksandar Bocan-Harčenko i Ana Brnabić\nPredsednica Vlade Ana Brnabić razgovarala je sa ambasadorom Ruske Federacije Aleksandrom Bocan-Harčenkom o odnosima dve države, partnerstvu i saradnji na zajedničkim projektima.\nBocan-Harčenko uručio je predsednici vlade poziv ruskog premijera Mihaila Mišustina za učešće na Međunarodnom eksportnom forumu, koji se 10. decembra održava u Moskvi.\nOn je istakao da će ovogodišnji Forum, na kojem će Srbija učestvovati kao zemlja partner, biti posvećen izvoznicima, ekspertima, zvaničnicima i razvojnim institucijama i aktuelnim pitanjima o mogućnostima povećanja izvoza.\nPremijerka je zahvalila na pozivu za učešće na ovoj važnoj međunarodnoj platformi i istakla da Srbija pridaje izuzetan značaj unapređenju, kako ekonomskih, tako i sveukupnih odnosa sa Rusijom, kao važnim strateškim i jednom od najznačajnijih ekonomskih partnera Srbije.\nKada je reč o aktuelnoj epidemiološkoj situaciji, ambasador Rusije obavestio je predsednicu vlade da je Rusija započela korišćenje nove vakcine protiv virusa kovid 19, „Sputnjik lajt“, u cilju što efikasnije borbe protiv virusa.\nU svetlu predstojeće posete Moskvi, predsednica vlade i ambasador Rusije zaključili su da tradicionalno partnerstvo i iskrene veze dva naroda predstavljaju obostranu obavezu naših država da budu i dalje posvećene unapređenju i širenju bilateralnih odnosa, kroz susrete zvaničnika na najvišem nivou i građenje partnerskih odnosa, saopštila je Vlada Srbije.